sagorsarker/bangla-wikipedia huggingface dataset:
বাঘাইছড়ি উপজেলা

বাঘাইছড়ি বাংলাদেশের রাঙ্গামাটি জেলার অন্তর্গত একটি উপজেলা।
বাঘাইছড়ি উপজেলার মোট আয়তন ১৯৩১.২৮ বর্গ কিলোমিটার। এটি দেশের সবচেয়ে বড় উপজেলা নয়। এর চেয়েও বড় অনেক উপজেলা আছে। শ্যামনগর, হাতিয়া এগুলো সবই বাঘাইছড়ির থেকে বড় উপজেলা। ।রাঙ্গামাটি জেলার সর্ব-উত্তরে ২৩°০৪´ থেকে ২৩°৪৪´ উত্তর অক্ষাংশ এবং ৯২°০৫´ থেকে ৯২°২৪´ পূর্ব দ্রাঘিমাংশ জুড়ে বাঘাইছড়ি উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ১৪৬ কিলোমিটার।এ উপজেলার উত্তরে ভারতের ত্রিপুরা এবং মিজোরাম, দক্ষিণে লংগদু উপজেলা ও বরকল উপজেলা, পূর্বে ভারতের মিজোরাম, পশ্চিমে খাগড়াছড়ি জেলার দীঘিনালা উপজেলা।
বাঘাইছড়ি উপজেলার কাচালং এলাকা গভীর অরণ্যে ঢাকা ছিলো বলে এখানে বাঘের উপদ্রব বেশি ছিল। সে সাথে এ উপজেলায় বিভিন্ন পাহাড়ী ছড়া থাকায় এর নামকরণ করা হয় "বাঘাইছড়ি"।
বাঘাইছড়ি পূর্বে রামগড় মহকুমার দীঘিনালা থানার অধীনে ছিল। এ এলাকার অধিবাসীদের পায়ে হেঁটে দীঘিনালা যাওয়া-আসা অনেক কঠিন এবং সময় সাপেক্ষ হওয়াতে ১৯৬৮ সালের ৮ আগস্ট রাঙ্গামাটি সদর মহকুমার আওতায় বাঘাইছড়ি থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে উপজেলায় রূপান্তরিত হয়। এ উপজেলায় বর্তমানে ২টি থানার অধীনে ১টি পৌরসভা ও ৮টি ইউনিয়ন রয়েছে।
বাঘাইছড়ি থানার আওতাধীন ১টি পৌরসভা ও ৭টি ইউনিয়ন।
এবং সাজেক থানার আওতাধীন ১টি ইউনিয়ন।
২০১১ সালের পরিসংখ্যান অনুযায়ী বাঘাইছড়ি উপজেলার জনসংখ্যা ৯৪,৩৮০ জন। এর মধ্যে পুরুষ ৪৮,২৯৭ জন এবং মহিলা ৪৬,০৮৩ জন। মোট জনসংখ্যার ২৩.৩২% মুসলিম, ৫.৫০% হিন্দু, ৬৯.৬৯% বৌদ্ধ এবং ১.৪৯% খ্রিস্টান ও অন্যান্য ধর্মাবলম্বী রয়েছে।
২০২২ সালের পরিসংখ্যান অনুযায়ী বাঘাইছড়ি উপজেলার জনসংখ্যা ১,০৬,২৮২ জন। এর মধ্যে পুরুষ ৫৫,২৪৮ জন এবং মহিলা ৫১,০৩৪ জন। মোট জনসংখ্যার ২৪.৭৪% মুসলিম, ৬.৬৭% হিন্দু, ৬৭.৯৯% বৌদ্ধ এবং ০.৫৭% খ্রিস্টান ও অন্যান্য ধর্মাবলম্বী রয়েছে। এ উপজেলায় প্রধানত বাঙালি ও চাকমা সম্প্রদায়ের লোকজন বসবাস করে।
বাঘাইছড়ি উপজেলার সাক্ষরতার হার ৩৫.২০%। এ উপজেলায় ২টি কলেজ, ১৫টি মাধ্যমিক বিদ্যালয়, ১টি দাখিল মাদ্রাসা, ৩টি নিম্ন মাধ্যমিক বিদ্যালয়, ৮৮টি প্রাথমিক বিদ্যালয় ও ১টি ইবতেদায়ী মাদ্রাসা রয়েছে।
বাঘাইছড়ি উপজেলায় যোগাযোগের প্রধান সড়ক খাগড়াছড়ি-বাঘাইছড়ি সড়ক। যে কোন যানবাহনে যোগাযোগ করা যায়। এছাড়া রাঙ্গামাটি জেলা সদর থেকে এ উপজেলায় যোগাযোগের প্রধান মাধ্যম নৌপথ। লঞ্চ, ইঞ্জিন চালিত বোট প্রধান যোগাযোগ মাধ্যম।
বাঘাইছড়ি উপজেলার মধ্য দিয়ে প্রবাহিত হচ্ছে কাচালং নদী। এছাড়া রয়েছে শিজক খাল, গঙ্গারাম খাল এবং মাচালং খাল। এ উপজেলার দক্ষিণাংশে রয়েছে কাপ্তাই হ্রদ।
বাঘাইছড়ি উপজেলার প্রধান প্রধান হাট-বাজারগুলো হল মারিশ্যা বাজার, দুরছড়ি বাজার, কাচালং বাজার, করেঙ্গাতলী বাজার এবং বাঘাইহাট বাজার।
রাজস্থলী উপজেলা

রাজস্থলী বাংলাদেশের রাঙ্গামাটি জেলার অন্তর্গত একটি উপজেলা।
রাজস্থলী উপজেলার মোট আয়তন ১৪৫.০৪ বর্গ কিলোমিটার। এটি আয়তনের দিক থেকে রাঙ্গামাটি জেলার সবচেয়ে ছোট উপজেলা।রাঙ্গামাটি জেলার দক্ষিণাংশে ২২°১৭´ থেকে ২২°২৬´ উত্তর অক্ষাংশ এবং ৯২°০৬´ থেকে ৯২°২২´ পূর্ব দ্রাঘিমাংশ জুড়ে রাজস্থলী উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৪৮ কিলোমিটার। এ উপজেলার উত্তরে কাপ্তাই উপজেলা, দক্ষিণে বান্দরবান জেলার রোয়াংছড়ি উপজেলা ও বান্দরবান সদর উপজেলা, পূর্বে বিলাইছড়ি উপজেলা, পশ্চিমে চট্টগ্রাম জেলার রাঙ্গুনিয়া উপজেলা।
রাজস্থলী উপজেলার নামকরণ নিয়ে তেমন জটিল কোন ইতিহাস নাই, তবে এলাকার গুণীজনের ভাষ্যমতে রাখাইন প্রদেশের রাজা, বর্মী বারান্ডং সেনাপতির কাছে পরাজিত হয়ে বাংলাদেশে আসার পর এই "বুধুঝিই" (রাজস্থলীর পূর্ব নাম) এসেছিলেন তার নিজ রাজ্য গড়তে। তাঁর নিজের প্রথা অনুযায়ী রাজ্য গড়ার আগে কলাগাছ রোপণ করে দেখা হয়। যত বেশি কলার কান্ধি তত রাজার রাজ্যভিষেক হবে ঐ রাজ্যে। এই নিয়ম মেনে কলা গাছটি রাজস্থলী উপজেলার ১নং ঘিলাছড়ি ইউনিয়নের খাগড়াছড়ি পাড়ায় রোপণ করা হয়। কিন্তু কলার ছড়ায় কান্ধি কম হওয়ায় তিনি এই স্থান ত্যাগ করে বান্দরবান উদ্দেশ্যে রওয়ানা করেন। যাবার বেলায় ঐ কলা গাছে রাজার ছোট থলে রয়ে যায়। তখন থেকে রাজারথলে নামকরণ হয় এবং পরে তা রাজারথলে থেকে রাজারথলি ও বর্তমান "রাজস্থলী" নামকরণ করা হয়।
১৯০৯ সালে রাজস্থলী থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে রাজস্থলী উপজেলায় রূপান্তরিত হয়। এ উপজেলায় বর্তমানে ৩টি ইউনিয়ন রয়েছে। রাজস্থলী উপজেলার ২টি ইউনিয়নের প্রশাসনিক কার্যক্রম রাজস্থলী থানার আওতাধীন এবং ১টি ইউনিয়নের প্রশাসনিক কার্যক্রম চন্দ্রঘোনা থানার আওতাধীন।
রাজস্থলী থানার আওতাধীন ইউনিয়নসমূহ:
এবং চন্দ্রঘোনা থানার আওতাধীন ইউনিয়ন:
২০১১ সালের পরিসংখ্যান অনুযায়ী রাজস্থলী উপজেলার জনসংখ্যা ২২,৬১১ জন। এর মধ্যে পুরুষ ১২,১৪২ জন এবং মহিলা ১০,৪৬৯ জন। মোট জনসংখ্যার ২২.৭৮% মুসলিম, ৭.১৮% হিন্দু, ৬২.৪১% বৌদ্ধ এবং ৭.৬৩% খ্রিস্টান ও অন্যান্য ধর্মাবলম্বী রয়েছে।
২০২২ সালের পরিসংখ্যান অনুযায়ী রাজস্থলী উপজেলার জনসংখ্যা ২৭,৮৬৪ জন। এর মধ্যে পুরুষ ১৪,১৩১ জন এবং মহিলা ১৩,৭৩৩ জন। মোট জনসংখ্যার ২১.৯২% মুসলিম, ৮.৭৭% হিন্দু, ৫৮.৪৮% বৌদ্ধ এবং ১০.৮৩% খ্রিস্টান ও অন্যান্য ধর্মাবলম্বী রয়েছে। এ উপজেলায় চাকমা, মারমা, তঞ্চঙ্গ্যা, ত্রিপুরা, চাক, খুমি, লুসাই, পাংখোয়া প্রভৃতি আদিবাসী জনগোষ্ঠীর বসবাস রয়েছে।
রাজস্থলী উপজেলার সাক্ষরতার হার ৩৪%। এ উপজেলায় ২টি কলেজ, ৩টি মাধ্যমিক বিদ্যালয়, ৪টি নিম্ন মাধ্যমিক বিদ্যালয় ও ৫৩টি প্রাথমিক বিদ্যালয় রয়েছে।
রাজস্থলী উপজেলায় যোগাযোগের প্রধান সড়ক রাঙ্গামাটি-বান্দরবান সড়ক। সব ধরনের যানবাহনে যোগাযোগ করা যায়।
রাজস্থলী উপজেলায় ১৬টি মসজিদ, ৩টি মন্দির, ২৮টি বিহার এবং ২টি গীর্জা রয়েছে।
রাজস্থলী উপজেলার মধ্য দিয়ে প্রবাহিত হচ্ছে কাপ্তাই খাল।
রাজস্থলী উপজেলার প্রধান ২টি হাট-বাজার হল বাঙ্গালহালিয়া বাজার এবং রাজস্থলী বাজার।
মুক্তিযুদ্ধ চলাকালে পাকবাহিনী এ উপজেলায় ব্যাপক হত্যা, নির্যাতন, লুণ্ঠন ও অগ্নিসংযোগ করে। মিজোরাম রাজ্যের বিচ্ছিন্নতাবাদী সশস্ত্র মিজো গেরিলারা পাকবাহিনীর সহযোগী হিসেবে কাজ করে। গাইন্দ্যা ইউনিয়নে বান্দরবান জেলার সীমান্ত সংলগ্ন এলাকায় পাকবাহিনীর সাথে মুক্তিবাহিনীর সংঘর্ষ হয়। এ সংঘর্ষে ৫ জন মুক্তিযোদ্ধা শহীদ হন। ১৫ ডিসেম্বর এ উপজেলা শত্রুমুক্ত হয়।
কাপ্তাই উপজেলা

কাপ্তাই বাংলাদেশের রাঙ্গামাটি জেলার অন্তর্গত একটি উপজেলা।
কাপ্তাই উপজেলার মোট আয়তন ২৫৯ বর্গ কিলোমিটার।রাঙ্গামাটি জেলার দক্ষিণাংশে ২২°২১´ থেকে ২২°৩৫´ উত্তর অক্ষাংশ এবং ৯২°০৫´ থেকে ৯২°১৮´ পূর্ব দ্রাঘিমাংশ জুড়ে কাপ্তাই উপজেলার অবস্থান।রাঙ্গামাটি জেলা সদর থেকে এ উপজেলার দূরত্ব প্রায় ২৭ কিলোমিটার। এ উপজেলার উত্তরে কাউখালী উপজেলা ও রাঙ্গামাটি সদর উপজেলা, দক্ষিণে রাজস্থলী উপজেলা, পূর্বে বিলাইছড়ি উপজেলা, পশ্চিমে চট্টগ্রাম জেলার রাঙ্গুনিয়া উপজেলা ও কাউখালী উপজেলা।
কাপ্তাই উপজেলার নামকরণে "কত্থয়" ও "কিয়ং" শব্দদ্বয়ের প্রভাব রয়েছে বলে অনেকের ধারণা। কত্থয় অর্থ কোমর আর কিয়ং অর্থ খাল।
১৮৬০ খ্রিষ্টাব্দে "পার্বত্য চট্টগ্রাম"-কে চট্টগ্রাম জেলা থেকে আলাদা করে নতুন জেলা সৃষ্টি করার পর কাপ্তাইয়ের চন্দ্রঘোনায় এর সদর দপ্তর স্থাপন করা হয়। কাপ্তাইকে উপজেলায় রূপান্তরের পূর্ব পর্যন্ত এটি রাঙ্গামাটি পার্বত্য জেলার একটি মহকুমা ছিল।
১৯৭৬ সালে কাপ্তাই থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে কাপ্তাই উপজেলায় রূপান্তরিত হয়। এ উপজেলায় বর্তমানে ৫টি ইউনিয়ন রয়েছে; এর মধ্যে ৩টি ইউনিয়নের প্রশাসনিক কার্যক্রম কাপ্তাই থানার আওতাধীন এবং বাকি ২টি ইউনিয়নের প্রশাসনিক কার্যক্রম চন্দ্রঘোনা থানার আওতাধীন।
কাপ্তাই থানার আওতাধীন ইউনিয়নসমূহ:
এবং চন্দ্রঘোনা থানার আওতাধীন ইউনিয়নসমূহ:
২০১১ সালের পরিসংখ্যান অনুযায়ী কাপ্তাই উপজেলার জনসংখ্যা ছিল ৬৬,১৩৫ জন। এর মধ্যে পুরুষ ৩৬,৬৭৭ জন এবং মহিলা ২৯,৪৫৮ জন। মোট জনসংখ্যার ৬২.৭৮% মুসলিম, ৫.৯৫% হিন্দু, ৩০.৪৯% বৌদ্ধ এবং ০.৭৮% খ্রিস্টান ও অন্যান্য ধর্মাবলম্বী ছিল।
২০২২ সালের পরিসংখ্যান অনুযায়ী কাপ্তাই উপজেলার জনসংখ্যা ৫৫,৪০৮ জন। এর মধ্যে পুরুষ ২৮,২১৮ জন এবং মহিলা জন ২৭,১৯০। মোট জনসংখ্যার ৪৭.৩৭% মুসলিম, ৬.২৩% হিন্দু, ৪৫.৩৫% বৌদ্ধ এবং ১.০২% খ্রিস্টান ও অন্যান্য ধর্মাবলম্বী রয়েছে। এ উপজেলায় চাকমা, মারমা, তঞ্চঙ্গ্যা, ত্রিপুরা, মুরং, খিয়াং, পাংখোয়া প্রভৃতি আদিবাসী জনগোষ্ঠীর বসবাস রয়েছে।
কাপ্তাই উপজেলার সাক্ষরতার হার ৬০.৩০%। এ উপজেলায় ১টি ডিগ্রী কলেজ, ১টি কারিগরী শিক্ষা প্রতিষ্ঠান, ১টি স্কুল এন্ড কলেজ, ১০টি মাধ্যমিক বিদ্যালয়, ২টি দাখিল মাদ্রাসা, ৬টি নিম্ন মাধ্যমিক বিদ্যালয়, ৫৬টি প্রাথমিক বিদ্যালয় ও ২টি এবতেদায়ী মাদ্রাসা রয়েছে।
কাপ্তাই উপজেলায় যোগাযোগের প্রধান সড়ক চট্টগ্রাম–কাপ্তাই মহাসড়ক এবং রাঙামাটি–কাপ্তাই মহাসড়ক। সব ধরনের যানবাহনে যোগাযোগ করা যায়।
কাপ্তাইয়ের কৃষি, মৎস্য সম্পদ, বনজ সম্পদ, রেয়নশিল্প ও বিভিন্ন শিল্পকারখানা এর অর্থনীতিতে গুরুত্বপূর্ণ অবদান রেখে চলেছে। দেশের প্রধান জলবিদ্যুৎ কেন্দ্র, উপমহাদেশের সর্ববৃহৎ কাগজের কল কর্ণফুলী কাগজ কল, ওয়াজ্ঞা টি এস্টেট, কাঠ প্রক্রিয়াজাতকরণ কারখানা ও বাংলাদেশ টিম্বার এই উপজেলায় অবস্থিত। ১৯৬২ খ্রিষ্টাব্দে নির্মিত কাপ্তাই জলবিদ্যুৎ উৎপাদন কেন্দ্রের ৫টি ইউনিটের সাহায্যে উৎপাদিত ২৩০ মেগাওয়াট বিদ্যুৎ দেশের ক্রমবর্ধমান বিদ্যুৎ চাহিদা মেটাতে ব্যাপক ভূমিকা রেখে চলেছে। মূলত জলবিদ্যুৎ উৎপন্ন করার জন্য কর্ণফুলী নদীতে বাঁধ দিয়ে কাপ্তাই হ্রদ সৃষ্টি করা হলেও, এই জলাধারে প্রচুর পরিমাণে মিঠাপানির মাছ চাষ হয়। নৌবিহার, বন্যা নিয়ন্ত্রণ ও কৃষি আবাদ ইত্যাদিতেও এর অবদান উল্লেখযোগ্য।
কলা, কাঁঠাল, আদা, মাছ, বিদ্যুৎ, তুলা, বাঁশ, বেতশিল্প।
কাপ্তাই উপজেলার মধ্য দিয়ে প্রবাহিত হচ্ছে কর্ণফুলি নদী। এছাড়া রয়েছে কাপ্তাই হ্রদ। আরও রয়েছে কাপ্তাই খাল।
কাপ্তাই উপজেলায় ১১টি হাট-বাজার রয়েছে। এর মধ্যে কাপ্তাই নতুন বাজার, রাইখালী বাজার, চিৎমরম বাজার, শীলছড়ি বাজার, বড়ইছড়ি বাজার, বারঘোনিয়া বাজার উল্লেখযোগ্য।
কাউখালী উপজেলা, রাঙ্গামাটি

কাউখালী বাংলাদেশের রাঙ্গামাটি জেলার অন্তর্গত একটি উপজেলা।
কাউখালী উপজেলার মোট আয়তন ৩৩৯.২৯ বর্গ কিলোমিটার। রাঙ্গামাটি জেলার সর্ব-পশ্চিমে ২২°২৯´ থেকে ২২°৪৪´ উত্তর অক্ষাংশ এবং ৯১°৫৬´ থেকে ৯২°০৮´ পূর্ব দ্রাঘিমাংশ জুড়ে কাউখালী উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৩৩ কিলোমিটার। এ উপজেলার উত্তরে খাগড়াছড়ি জেলার লক্ষ্মীছড়ি উপজেলা ও নানিয়ারচর উপজেলা, দক্ষিণে কাপ্তাই উপজেলা ও চট্টগ্রাম জেলার রাঙ্গুনিয়া উপজেলা, পূর্বে রাঙ্গামাটি সদর উপজেলা, পশ্চিমে চট্টগ্রাম জেলার রাউজান উপজেলা ও ফটিকছড়ি উপজেলা।
কাউখালী উপজেলার নামকরণের উৎপত্তি সুনির্দিষ্টভাবে তেমন জানা না গেলেও সাধারণ মানুষের প্রচলিত বিশ্বাস এই যে, অতীতে এলাকার লোকজন অনেক স্থানে কুয়া বা গর্ত খনন করে সেই পানি খাবার ও অন্যান্য কাজে ব্যবহার করত। এ কুয়া বা গর্তের স্থানীয় নাম "কাউ"। শুষ্ক মৌসুমে ঐ কুয়া অনেক সময় পানিশূণ্য হয়ে যেত যার স্থানীয় নাম "খালি"। পরবর্তীতে উল্লেখিত শব্দ দুটির সমন্বয়ে উপজেলার নামকরণ হয় "কাউখালী"।
১৯৭৬ সালে কাউখালী থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে কাউখালী উপজেলায় রূপান্তরিত হয়। এ উপজেলায় ৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কাউখালী থানার আওতাধীন।
২০১১ সালের পরিসংখ্যান অনুযায়ী কাউখালী উপজেলার জনসংখ্যা ৫৯,২৭৮ জন। এর মধ্যে পুরুষ ৩০,২৯৫ জন এবং মহিলা ২৮,৯৮৩ জন। মোট জনসংখ্যার ৩৫.৬৬% মুসলিম, ৩.৩৩% হিন্দু, ৬০.৫৩% বৌদ্ধ এবং ০.৪৮% খ্রিস্টান ও অন্যান্য ধর্মাবলম্বী রয়েছে।
২০২২ সালের পরিসংখ্যান অনুযায়ী কাউখালী উপজেলার জনসংখ্যা ৬৬,৩০৯ জন। এর মধ্যে পুরুষ ৩৩,৩৪৩ জন এবং মহিলা ৩২,৯৬৬জন। মোট জনসংখ্যার ৪০.০৫% মুসলিম, ৩.০৯% হিন্দু, ৫৬.৭৬% বৌদ্ধ এবং ০.০৮% খ্রিস্টান ও অন্যান্য ধর্মাবলম্বী রয়েছে। এ উপজেলায় চাকমা, মারমা, তঞ্চঙ্গ্যা, ত্রিপুরা প্রভৃতি আদিবাসী জনগোষ্ঠীর বসবাস রয়েছে।
কাউখালী উপজেলার সাক্ষরতার হার ৩৮.৯০%। এ উপজেলায় ৩টি কলেজ, ৯টি মাধ্যমিক বিদ্যালয়, ৩টি দাখিল মাদ্রাসা, ৫টি নিম্ন মাধ্যমিক বিদ্যালয়, ৫৬টি প্রাথমিক বিদ্যালয় ও ৪টি এবতেদায়ী মাদ্রাসা রয়েছে।
কাউখালী উপজেলায় যাতায়াতের জন্য: রাঙ্গামাটি ও চট্রগ্রাম উভয় স্থান হতে বাস/সি,এন,জি/মটর বাইক অথবা যেকোন ভাবে রাণীর হাট নামিয়া কাউখালী বলিলেই নামিয়ে দিবে।
ভাড়া : CNG যোগে ৩০ বাসে ২০
কাউখালী উপজেলার মধ্য দিয়ে প্রবাহিত হচ্ছে কাউখালী খাল (ইছামতী খাল) ।
কাউখালী উপজেলায় ৬টি হাট-বাজার রয়েছে। এগুলো হলঃ
১: কাউখালী বাজার(সদরে স্থায়ী ভাবে)
২: কাউখালী সাপ্তাহীক বাজার (পোয়াপাড়া)
৩: নাইল্যাছড়ি বাজার।
৪: ঘাগড়া বাজার।
৫: বেতবুনিয়া বাজার (চাইঞুর বাজার)
৬: বার্মাছড়ি বাজার
১৯৭১ সালের ৯ ডিসেম্বর কাউখালী উপজেলার অন্তর্গত বেতবুনিয়া ও বালুখালীতে পাকবাহিনীর সঙ্গে মুক্তিযোদ্ধাদের সম্মুখ লড়াইয়ে ২ জন মুক্তিযোদ্ধা শহীদ হন। ১১ ডিসেম্বর মুক্তিযোদ্ধারা বেতবুনিয়াস্থ চট্টগ্রাম-রাঙ্গামাটি সড়কে কালভার্টের উপর পাকবাহিনীর জীপ গাড়িতে আক্রমণ চালায়। এতে গাড়ির ড্রাইভারসহ ২ জন পাক অফিসারের মৃত্যু ঘটে।
রামগঞ্জ উপজেলা

রামগঞ্জ উপজেলা বাংলাদেশের লক্ষ্মীপুর জেলার একটি প্রশাসনিক এলাকা।
রামগঞ্জ উপজেলার আয়তন ১৬৯.৩১ বর্গ কিলোমিটার। এটি আয়তনের দিক থেকে লক্ষ্মীপুর জেলার সবচেয়ে ছোট উপজেলা। উপজেলার উত্তরে চাঁদপুর জেলার ফরিদগঞ্জ উপজেলা, হাজীগঞ্জ উপজেলা ও শাহরাস্তি উপজেলা, দক্ষিণে লক্ষ্মীপুর সদর উপজেলা ও রায়পুর উপজেলা, পূর্বে নোয়াখালী জেলার চাটখিল উপজেলা, পশ্চিমে চাঁদপুর জেলার ফরিদগঞ্জ উপজেলা, কুমিল্লা জেলা মনোহরগঞ্জ উপজেলা। 
রামগঞ্জ উপজেলাটি প্রধানত হিন্দু অধ্যুষিত এলাকা ছিল। এই এলাকায় রাম নামক এক প্রভাবশালী ধর্মীয় নেতা বসবাস করতেন। স্থানীয় অধিবাসীদের মতে উক্ত রাম নামক ধর্মীয় নেতার নামানুসারে উপজেলার নামকরণ করা হয়েছে রামগঞ্জ। উপজেলাটি ২৩.০১° এবং ২৩.১১° উত্তর অক্ষাংশের মধ্যে এবং ৯০.৪৮° এবং ৯০.৫৮° পূর্ব দ্রাঘিমাংশের মধ্যে অবস্থিত। ১৮৯১ সনে থানা প্রতিষ্ঠিত হয় এবং ২৪/০৭/১৯৮৩খ্রিঃ তারিখ থানা গঠন করা হয়।
রামগঞ্জ উপজেলাটি লক্ষ্মীপুর-১ আসন। বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম রামগঞ্জ থানার আওতাধীন।
রামগঞ্জে একটি উপজেলা স্বাস্থ্য কমপ্লেক্স আছে প্রায় ৫০ টা সিটবিশিষ্ট।
jjjjjjjjjjjjjjjjjjjjjjjg
রামগঞ্জ উপজেলার প্রধান কলেজ সমূহ
রায়পুর উপজেলা

রায়পুর উপজেলা বাংলাদেশের লক্ষ্মীপুর জেলার একটি একটি প্রশাসনিক এলাকা। এটি লক্ষ্মীপুর-২ আসন৷ এ উপজেলা নারিকেল, সুপারি আর সয়াবিনের জন্য বিখ্যাত৷ ১০টি ইউনিয়ন ও এক পৌরসভা নিয়ে গঠিত এই উপজেলা৷
এই উপজেলায় একটি সরকারি কলেজ, চারটি বেসরকারি কলেজ রয়েছে৷ মাদ্রাসার মধ্যে রায়পুর আলীয়া এবং হায়দারগঞ্জ তাহেরীয়া মাদ্রাসায় অনার্স রয়েছে৷ এ উপজেলার অধিকাংশ মানুষ ব্যবসায়ী এবং প্রবাসী৷ বড় একটা অংশ কৃষিকাজের সাথে জড়িত৷ 
রায়পুর উপজেলার উত্তরে চাঁদপুর জেলার ফরিদগঞ্জ উপজেলা ও রামগঞ্জ উপজেলা, দক্ষিণে লক্ষ্মীপুর সদর উপজেলা ও মেহেন্দিগঞ্জ উপজেলা, পূর্বে লক্ষ্মীপুর সদর উপজেলা, পশ্চিমে বরিশাল জেলার হিজলা উপজেলা ও চাঁদপুর জেলার হাইমচর উপজেলা ও মেঘনা নদী।
ব্রিটিশ রাজত্বকালে স্থানীয় জমিদার রায়বাহাদুর মোহন রায় এর নামানসারে রায়পুর নাম করণ করা হয়। ১৮৭৭ সালে রায়পুর থানায় রুপান্তরিত হয়। পরবর্তীতে ১৯৮৩ সালে রায়পুর উপজেলা হিসেবে ঘোষিত হয়,এখন আর রায়পুরে রায় বাহাদুরদের কোন আধিপত্য নেই।
রায়পুর উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম রায়পুর থানার আওতাধীন।
২০০১ সালের আদমশুমারি অনুযায়ী এখানকার লোকসংখ্যা ২,৩৬,৯৬৫ জন; যার মধ্যে পুরুষ ১,১৮,৫৬২ জন এবং মহিলা ১,১৮,৪০৩ জন। এখানে মুসলিম ২,২৮,৩৬১ জন, হিন্দু ৮,৫৬৬, খ্রিস্টান ২৩ এবং অন্যান্য ধর্মাবলম্বি ১৫ জন।
শিক্ষার হার ৪২.৩%; পুরুষদের মধ্যে শিক্ষার হার ৪৪.৪% এবং মহিলাদের মধ্যে শিক্ষার হার ৪০.২%। এখানে রয়েছেঃ
১ হায়দারগঞ্জ তাহেরিয়া আর,এম কামিল মাদ্রাসা। 
২ রায়পুর কামিল মাদ্রাসা। 
উল্লেখযোগ্য ব্যক্তি
লক্ষ্মীপুর সদর উপজেলা

লক্ষ্মীপুর সদর উপজেলা বাংলাদেশের লক্ষ্মীপুর জেলার একটি প্রশাসনিক এলাকা।
লক্ষ্মীপুর সদর উপজেলার আয়তন ৪৮০.৩৬ বর্গ কিলোমিটার। এটি আয়তনের দিক থেকে লক্ষ্মীপুর জেলার সবচেয়ে বড় উপজেলা। এ উপজেলার উত্তরে রায়পুর উপজেলা, রামগঞ্জ উপজেলা ও নোয়াখালী জেলার চাটখিল উপজেলা, দক্ষিণে কমলনগর উপজেলা, ভোলা জেলার দৌলতখান উপজেলা ও নোয়াখালী জেলার নোয়াখালী সদর উপজেলা, পূর্বে নোয়াখালী জেলার বেগমগঞ্জ উপজেলা ও সোনাইমুড়ি উপজেলা, পশ্চিমে মেঘনা নদী, রায়পুর উপজেলা, বরিশাল জেলার মেহেন্দিগঞ্জ উপজেলা ও ভোলা সদর উপজেলা।
লক্ষ্মীপুর সদর উপজেলায় বর্তমানে ২টি থানার অধীনে ১টি পৌরসভা ও ২১টি ইউনিয়ন রয়েছে।
লক্ষ্মীপুর সদর থানার আওতাধীন ১টি পৌরসভা ও ১২টি ইউনিয়ন।
চন্দ্রগঞ্জ থানার আওতাধীন ৯টি ইউনিয়ন।
২০১১ সালের আদমশুমারি অনুযায়ী এখানকার লোকসংখ্যা ৬,৮৪,৪২৫ জন; যার মধ্যে পুরুষ ৩,২৫,২৩৪ জন এবং মহিলা ৩,৫৯,১৯১ জন।
লক্ষীপুর সদর হাসপাতাল জেলার অন্যতম স্বাস্থ্য কেন্দ্র। 
এই ছাড়াও সরকার ও বেসরকারি অনেক স্বাস্থ্য কেন্দ্র রয়েছে৷
এই উপজেলার সাক্ষরতার হার ৫১.৯০%।
লক্ষ্মীপুর সদর উপজেলার সিংহভাগ মানুষ কৃষি কাজ করে জীবিকা নির্বাহ করে।
এই উপজেলার প্রধান প্রধান অর্থনীতির মধ্যে অন্যতম হল ধান, মাছ, নারিকেল, সুপারি, সয়াবিন, চামড়া,ইলিশ । সব চেয়ে বড় খাত হল রেমিট্যান্স। ৭০ % আয় রেমিট্যান্স থেকেই আসে।
চকবাজার জামে মসজিদ, লক্ষিপুর বাজার।
আদি শামির

আদি শামির (জন্ম ১৯৫২) একজন ইসরাইলি কম্পিউটার বিজ্ঞানী। তিনি আরএসএ এলগরিদম এর তিন উদ্ভাবকের একজন। এছাড়াও কম্পিউটার বিজ্ঞান ও ক্রিপ্টোগ্রাফীতে তার অনেক অবদান রয়েছে। 
শামিরের জন্ম হয় তেল আভিভ শহরে। তিনি তেল আভিভ বিশ্ববিদ্যালয় থেকে ১৯৭৩ সালে গণিতশাস্ত্রে স্নাতক ডিগ্রি লাভ করেন। পরবর্তীতে তিনি ওয়াইজম্যান ইন্সটিটিউট হতে ১৯৭৫ সালে মাস্টার্স এবং ১৯৭৭ সালে পিএইচডি ডিগ্রি লাভ করেন। তার পিএইচডি থিসিস এর শিরোনাম ছিলো "Fixed points of Recursive Programs"। একবছর ওয়ারউইক বিশ্ববিদ্যালয়ে পোস্টডক্টরেট গবেষণা করার পর তিনি এমআইটি তে ১৯৭৭ সাল থেকে ১৯৮০ সাল পর্যন্ত গবেষণা করেন। এর পর তিনি ওয়াইজম্যান ইন্সটিটিউটের গণিত ও কম্পিউটার বিজ্ঞানের অধ্যাপক হিসাবে যোগ দেন।
আরএসএ ছাড়াও শামির ক্রিপ্টোগ্রাফীর উপরে বিস্তারিত গবেষণা করেছেন। এর মধ্যে রয়েছে শামিরের গোপন শেয়ারিং পদ্ধতি, মার্কেল-হেলম্যান ক্রিপ্টোসিস্টেমকে জয় করার কৌশল, দৃশ্যমান ক্রিপ্টোগ্রাফী, এবং টুইর্ল ও টুইংকেল পূর্ণ সংখ্যা উৎপাদক তৈরির যন্ত্র। এলি বিহাম এর সাথে তিনি ডিফারেন্সিয়াল ক্রিপ্টানালাইসিস আবিষ্কার করেন, যার দ্বারা ব্লক সাইফার কে সহজেই আক্রমণ করা যায় (পরে অবশ্য জানা গেছে যে, এই পদ্ধতি আইবিএম এবং এনএসএ আগেই আবিষ্কার করেছিলো, কিন্তু পদ্ধতিটি গোপন রেখেছিলো)।
ক্রিপ্টোগ্রাফী ছাড়াও শামির কম্পিউটার বিজ্ঞানের অন্যান্য শাখায় তার অবদান রেখেছেন। যেমন, তিনি কমপ্লেক্সিটি থিওরির পিস্পেস এবং ইন্টারেক্টিভ প্রমাণ ব্যবস্থা যে সমতূল্য, তা প্রমাণ করেন।
ক্রিপ্টোগ্রাফীতে অবদানের জন্য রোনাল্ড রিভেস্ট ও লিওনার্ড আডলেম্যান এর সাথে আদি শামির ২০০২ সালে এসিএম এর টুরিং পুরস্কার লাভ করেন। এছাড়াও শামির সি এম এর কান্নেলাকিস পুরস্কার, ইসরাইলি গণিত সোসাইটির এরদোশ পুরস্কার, আইইইই এর ডব্লু আরজি বেকার পুরস্কার, ইউএপি বিজ্ঞান পুরস্কার, ভ্যাটিকান এর পাইয়াস একাদশ পুরস্কার, এবং আইইইই এর কোজি কোবায়াশি কম্পিউটার ও কমিউনিকেশন পুরস্কার লাভ করেন।
আর্টসেল

আর্টসেল () বাংলাদেশের একটি প্রগ্রেসিভ মেটাল ব্যান্ড। তারা অন্যান্য ধারার সঙ্গীতের উপরেও বিভিন্ন সময়ে বিভিন্ন পরীক্ষা চালিয়েছে। ২০১৯ সালে ব্যান্ডটির ২০ বছর পূর্ণ হয়।
আর্টসেল ১৯৯৯ সালের আগস্ট মাসে গঠিত হলেও একই বছরে অক্টোবর মাসে তারা আনুষ্ঠানিক ভাবে আত্মপ্রকাশ করে। সেপালচুরা, ড্রিম থিয়েটার, মেটালিকা, পিংক ফ্লয়েড ও প্যান্টেরা ব্যান্ড তাদের মূল অণুপ্রেরণা। তারা প্রাথমিক অবস্থায় আন্ডারগ্রাউন্ড কনসার্টে একদম মেটালিকাকে পুরোপুরি কাভার করত। তারা অ্যালবাম প্রকাশের আগেই দারুণ জনপ্রিয় হয়ে ওঠে। মিশ্র অ্যালবামে তাদের গানগুলো ব্যাপক জনপ্রিয়তা লাভ করে। তাদের প্রথম এবং দ্বিতীয় উভয় অ্যালবামই তাদের শ্রোতা ও সমালোচক মহলে ব্যাপকভাবে সমাদৃত হয়। আর্টসেল ঢাকা ছাড়াও চট্টগ্রাম, সিলেট, খুলনা, রাজশাহী এবং ভারতে বেশ কিছু কনসার্টে অংশ নেয়।
প্রায় ১০ বছর পর আর্টসেল ২০১৬ সালে তাদের নতুন গান "অবিমৃষ্যতা" মুক্তি দেয়। এরপরে নিজেদের মধ্যকার কিছু সমস্যার কারণে ব্যান্ডের বাকি তিন সদস্য লিড গিটারিস্ট এরশাদ জামানের সাথে কাজ করতে অস্বীকৃতি জানায়। আর এভাবেই আর্টসেলের চার সেলের মধ্যে একজনের বিদায় হয়। ২০১৯ সালে কাজী ফয়সাল আহমেদ লিড গিটারিস্ট হিসেবে যোগদান করেন। আর্টসেল তাদের তৃতীয় অ্যালবামের একটি গান "সংশয়" ২০১৯ সালে অনলাইন প্ল্যাটফর্মে উন্মুক্ত করে। এছাড়াও 'রক ফর পিস' প্রজেক্টের অধীনে "অভয়" নামের একটি একক মুক্তি দেয় আর্টসেল। ২০১৯ এর ২৪ ডিসেম্বর আর্টসেল তাদের ২০ বছর পূর্তি উপলক্ষে একটি জাঁকমকপূর্ণ সলো কনসার্টের আয়োজন করে যেখানে প্রায় ৮ হাজারেরও বেশি দর্শক উপস্থিত হয়।
ছাড়পত্র (২০০১)
"অদেখা স্বর্গ"
অনুশীলন (২০০২)
"অপ্সরী"
"দুঃখ বিলাস"
আগন্তুক (২০০৩)
"অস্তিত্বের দিকে পদধ্বনির সম্মোহন"
প্রজন্ম (২০০৩)
"স্বপ্নের কোরাস"
আগন্তুক ২ (২০০৪)
"চিলে কোঠার সেপাই"
লোকায়ত (২০০৪)
"ছেঁড়া আকাশ"
আগন্তুক ৩ (২০০৫)
"বাংলাদেশ...স্মৃতি ও আমরা"
Underground (২০০৫)
"উৎসবের উৎসাহে"
Live Now (২০০৭)
"এই বিদায়ে"
Rock 303 (২০০৯)
"কান্ডারী হুশিয়ার"
Riotous 14 (২০১৫)
"কারার ঐ লৌহ কপাট"
হুংকারের অপেক্ষায় (২০১১)
স্পর্শের অনুভূতি (২০১৬)
অবিমৃষ্যতা (২০১৬)
সংশয় (২০১৯)
অভয় (২০১৯)
হারানো চেতনা (২০২২)
কানসাট

কানসাট বাংলাদেশের চাঁপাইনবাবগঞ্জ জেলার শিবগঞ্জ উপজেলার একটি জনপদ। ২০০৬ সালের জানুয়ারি মাসে এখানে বিদ্যুতের দাবিতে ব্যাপক বিক্ষোভ ও আন্দোলন শুরু হয় এবং এপ্রিল মাসে আন্দোলনের সফল সমাপ্তি হয়। জনতা ও পুলিশের সংঘর্ষে পুলিশের গুলিতে ২০ জন নিরীহ গ্রামবাসী নিহত এবং শতাধিক আহত হয়। এই আন্দোলনের নেতৃত্ব দেন গোলাম রব্বানি।
কানসাট আন্দোলন নিয়ে প্রথম কবিতা লিখেছিলেন কবি রাজিত রহমান। আন্দোলনের সময় 'কানসাট' কবিতাটি জনপ্রিয়তা পেয়েছিল। এ কবিতার জন্য তিনি ঢাকা সাহিত্য সংসদ সম্মাননাও পেয়েছিলেন।
চমচম

চমচম হলো বাংলাদেশের টাঙ্গাইলের পোড়াবাড়ী নামক স্থানে উৎপন্ন একটি বিখ্যাত মিষ্টি যা বাংলাদেশ, ভারত এবং পাকিস্তান ছাড়াও সমগ্র ভারতীয় উপমহাদেশেই বিখ্যাত। চমচমকে বাংলাদেশের সকল মিষ্টির রাজা বলা হয়। এটি ছানার তৈরি একপ্রকার মিষ্টি বিশেষ। টাঙ্গাইলের পোড়াবাড়ির চমচম ভৌগোলিক নির্দেশক (জিআই) পণ্য হিসেবে স্বীকৃতি অর্জন করে।
এটি প্রস্তুতের উপকরণসমূহ হলো ময়দা, ননী বা মাখন, চিনি, জাফরান, লেবুর রস, এবং নারকেল।
প্রস্তুত প্রণালীঃ 
চুলায় গরুর খাঁটি দুধ জ্বাল দিয়ে প্রথমে প্রস্তুত করা হয় ছানা। পাঁচ কেজির মতো ছানার সঙ্গে মেশানো হয় ২৫০ গ্রাম ময়দা। এরপর ভালো করে মেখে মিষ্টির আকার দিয়ে চিনির শিরায় জ্বাল দিতে হয় অন্তত আধাঘণ্টা। ক্রমশ পোড়া ইটের মতো রং ধারণ করে লম্বা মিষ্টিগুলো। এভাবেই প্রস্তুত হয় পোড়াবাড়ির চমচম।
পোড়াবাড়ির চমচমের রয়েছে প্রায় দু'শো বছরের ইতিহাস। এক সময় এ চমচমের ‘রাজধানী’ হিসেবে পরিচিত ছিল পোড়াবাড়ি গ্রাম। খাঁটি চমচম তৈরির জন্য সুনাম ছিল টাঙ্গাইল শহর থেকে ৭ কিলোমিটার দূরের এ গ্রাম। প্রায় দু'শো বছর আগে যশোরথ হাল নামে এক কারিগর প্রথম এ মিষ্টি তৈরি করেন। 
সময়ের ঘূর্ণায়মান স্রোতে এ মিষ্টির বৈশিষ্ট্য স্বতন্ত্র রয়েছে। মুখে দিলেই মিলিয়ে যাওয়া এ চমচম খেতে দেশের বিভিন্ন প্রান্ত থেকে আসেন ভোজনরসিকরা। পোড়াবাড়ি গ্রামের বাইরে শুধু টাঙ্গাইল শহরের পাঁচআনিসহ কয়েকটি এলাকার কারিগররা এ বিশেষ মিষ্টান্ন তৈরি করতে পারেন।
পোড়াবাড়ির চমচম তৈরির প্রধান উপকরণ দুধের ছানা, ময়দা আর চিনি। এসব উপকরণে তৈরি চমচমে নরম ভাব যেমন, তেমন ঘ্রাণেও অনন্য।
লালচে রঙের পোড়াবাড়ির চমচমের ওপর দুধ জ্বাল দিয়ে শুকিয়ে তৈরি গুঁড়া মাওয়া ছিটিয়ে দেওয়া হয়। স্বাদে-গন্ধে অতুলনীয় এ বিশেষ মিষ্টি আজও ধরে রেখেছে জনপ্রিয়তা। কেউ টাঙ্গাইল গেলে পোড়াবাড়ির চমচমের স্বাদ নিতে ভোলেন না।
দার্জিলিং জেলা

দার্জিলিং জেলা () হলো ভারতের পশ্চিমবঙ্গ রাজ্যের জলপাইগুড়ি বিভাগের একটি জেলা। এটি রাজ্যের উত্তর অংশে অবস্থিত। দার্জিলিং জেলা মনোরম শৈলশহর ও দার্জিলিং চায়ের জন্য বিখ্যাত। দার্জিলিং এই জেলার সদর শহর। কালিম্পং, কার্শিয়ং ও শিলিগুড়ি হল এই জেলার অপর তিন প্রধান শহর। এই জেলার অপর গুরুত্বপূর্ণ শহর মিরিক একটি বিখ্যাত পর্যটনকেন্দ্র।
ভৌগোলিকভাবে এই জেলা দুটি অঞ্চলে বিভক্ত - পার্বত্য অঞ্চল ও সমতল। এই জেলার গোটা পার্বত্য অঞ্চলটি বর্তমানে গোর্খাল্যান্ড আঞ্চলিক প্রশাসন নামে পশ্চিমবঙ্গ সরকারের অধীনস্থ এক আধা-স্বায়ত্তশাসন সংস্থার এক্তিয়ারভুক্ত। এই এলাকা দার্জিলিং, কালিম্পং ও কার্শিয়ং মহকুমায় বিভক্ত। দার্জিলিং হিমালয়ের পাদদেশে অবস্থিত সমভূমিতে শিলিগুড়ি মহকুমা অবস্থিত। এই সমভূমি তরাই নামেও পরিচিত। এই জেলার উত্তরে সিকিম রাজ্য, দক্ষিণে বিহার রাজ্যের কিশানগঞ্জ জেলা, পূর্বে জলপাইগুড়ি জেলা ও পশ্চিমে নেপাল। ২০১১ সালের হিসেব অনুসারে, দক্ষিণ দিনাজপুর জেলার পরেই এই জেলা পশ্চিমবঙ্গের দ্বিতীয় সর্বনিম্ন জনসংখ্যা-বহুল জেলা। কিন্তু পরবর্তীতে এই জেলা থেকে কালিম্পং জেলা গঠনকালে বর্তমান দার্জিলিং জেলার জনসংখ্যা ২৩টি জেলার মধ্যে ২০তম৷ আয়তনের ভিত্তিতে জেলাটির স্থান ১৯তম৷ দার্জিলিংয়ের ডালিংসে অল্প পরিমাণে হেমাটাইট লোহা পাওয়া যায়।
দার্জিলিং শব্দটি এসেছে সংস্কৃত ভাষার শব্দ "দুর্জয় লিঙ্গ" থেকে। এর অর্থ " অদম্য ক্ষমতার অধিকারী শিব, যে হিমালয় শাসন করে"।
জেলাটির তেইশটি জনগণনা নগর হলো -
দার্জিলিংয়ের উল্লেখযোগ্য নদ-নদী হলো:
জলপাইগুড়ি জেলা

জলপাইগুড়ি জেলা ভারতের পশ্চিমবঙ্গ রাজ্যের উত্তর ভাগে অবস্থিত। জেলাটির পূর্বে পশ্চিমবঙ্গের আলিপুরদুয়ার জেলা, পশ্চিমে পশ্চিমবঙ্গের দার্জিলিং জেলা, উত্তরে ভুটান রাষ্ট্র এবং দক্ষিণে পশ্চিমবঙ্গের কোচবিহার জেলা এবং বাংলাদেশ-এর পঞ্চগড় জেলা অবস্থিত । জেলাটির সীমানা ২৬° ১৫' ৪৭" থেকে ২৬° ৫৯' ৩৪" উত্তর অক্ষাংশ এবং ৮৮° ২৩' ০২" থেকে ৮৯° ০৭' ৩০" পূর্ব দ্রাঘিমাংশতে অবস্থিত। এই জেলার সদর হল জলপাইগুড়ি। এটি এমন একটি অনন্য জেলা, যার দুই প্রান্তে দুটি ভিন্ন দেশ রয়েছে।
ইতিহাস অনুযায়ী এই জেলার নাম জল্পেশ্বর থেকে এসেছে যেটা শিব ঠাকুরের আরেক নাম,কিন্তু কেউ কেউ বলে এই স্থানে আগে নাকি জলপাই এর গাছ প্রচুর মাত্রায় ছিল,যাহার জন্য এই জায়গার নাম জলপাইগুড়ি। পূর্বে এই স্থানটি কোচ-রাজবংশীদের এক ভাগ ছিল যাহার নাম ছিল কামতাপুর।১৮৬৯ সালে এই জেলাটির স্থাপন করা হয়।
জেলাটির একটি মাত্র পৌরসংস্থাটি হল শিলিগুড়ি (আংশিক)৷
জেলাটির চারটি পৌরসভা হলো যথাক্রমে -
জেলাটির পনেরোটি জনগণনা নগর হলো -
মঙ্গোলিয়া

মঙ্গোলিয়া ( মোঙ্গোল্‌ উল্‌স্‌ ) পূর্ব এশিয়ার একটি স্থলবেষ্টিত রাষ্ট্র। এর রাজধানীর নাম উলানবাটর। এর উত্তরে রাশিয়া ও দক্ষিণ, পূর্ব এবং পশ্চিমে গণচীন অবস্থিত। রাজধানী উলান বাটোরে মোট জনসংখ্যার ৩৮ শতাংশ লোক বাস করে। মঙ্গোলিয়ার রাজনৈতিক ব্যবস্থা সংসদীয় গণতন্ত্র দ্বারা পরিচালিত। সাম্প্রতিককাল পর্যন্ত মঙ্গোলিয়ার বেশির ভাগ লোক বৌদ্ধ ধর্মাবলম্বী এবং তাদের অনেকেই যাযাবর, তবে এই অবস্থার পরিবর্তন ঘটছে। রাজধানী উলানবাটর দেশটির সর্ববৃহৎ শহর।
মঙ্গোলিয়ার রাজনীতি একটি অর্ধ-রাষ্ট্রপতিশাসিত প্রতিনিধিত্বমূলক বহুদলীয় গণতান্ত্রিক প্রজাতন্ত্র কাঠামোয় সংঘটিত হয়। রাষ্ট্রপতি হলেন রাষ্ট্রের প্রধান। সরকারপ্রধান হলেন প্রধানমন্ত্রী। রাষ্ট্রের নির্বাহী ক্ষমতা সরকারের উপর ন্যস্ত। আইন প্রণয়নের ক্ষমতা সরকার এবং ৭৬ সদস্য বিশিষ্ট আইনসভা উভয়ের উপর ন্যস্ত। রাষ্ট্রপতি জনগণের প্রত্যক্ষ ভোটে ৪ বছরের জন্য নির্বাচিত হন এবং এক ব্যক্তি সর্বোচ্চ ২ বার রাষ্ট্রপতি নির্বাচিত হতে পারেন। রাষ্ট্রপতি প্রধানমন্ত্রীকে নিয়োগ দেন, যিনি মন্ত্রিসভা গঠন করেন। সংসদ সদস্যেরাও ৪ বছরের জন্য নির্বাচিত হন।
বর্তমানে Tsakhiagiin Elbegdorj দেশটির রাষ্ট্রপতি এবং Sükhbaataryn Batbold দেশের প্রধানমন্ত্রী।
মঙ্গোলিয়ার আয়তন-১৫,৬৪,১১৬ বর্গ কি.মি. (৬,০৩,৯০৯ বর্গ মাইল)। মঙ্গোলিয়াতে তিনটি প্রধান পর্বতশ্রেণী আছে। আলতাই পর্বতমালা এদের মধ্যে সর্বোচ্চ; এটি পশ্চিম ও দক্ষিণ-পশ্চিম মঙ্গোলিয়াতে উত্তর-পশ্চিম থেকে দক্ষিণ-পূর্ব বরাবর বিস্তৃত। খানগাই পর্বতশ্রেণীটিও একই দিক বরাবর মধ্য ও উত্তর-মধ্য মঙ্গোলিয়াতে অবস্থিত; এগুলি অপেক্ষাকৃত পুরাতন, ক্ষয়ে যাওয়া পর্বত এবং এখানে অরণ্য ও চারণভূমি দেখতে পাওয়া যায়। রুশ সীমান্তের কাছে, উলানবাতারের উত্তর-পূর্বে অবস্থিত খেনতিল পর্বতমালা আরও কম উচ্চতাবিশিষ্ট। পূর্ব মঙ্গোলিয়ার অধিকাংশ এলাকা সমতল। পূর্বে এটি গোবি মরুভূমির সাথে মিশে গেছে। সেলেঙ্গে নদী মঙ্গোলিয়ার প্রধান নদী।
মঙ্গোলিয়ার অর্থনীতি মূলত কৃষিনির্ভর।
মঙ্গোলীয় ভাষার খালখা উপভাষাটি মঙ্গোলিয়ার প্রধান ও জাতীয় ভাষা। আধুনিক লেখ্য মঙ্গোলীয় ভাষা এই কথ্য উপভাষাটিকে ভিত্তি করেই নির্মিত। মঙ্গোলিয়ার প্রায় ৯০% লোক এই ভাষায় কথা বলেন। মঙ্গোলিয়ার অন্যান্য ভাষাভাষীরা নিজ ভাষা ছাড়াও এই ভাষাটিতেও কথা বলতে পারেন এবং লেখার কাজে এটিকেই ব্যবহার করেন।মঙ্গোলীয় ভাষা তিনটি ভিন্ন লিপিতে লেখা হয়। ১৩শ শতকে উদ্ভাবিত ঐতিহ্যবাহী মঙ্গোলীয় লিপি, ১৯৪০-এর দশকে সাম্যবাদের সাথে আগত সিরিলীয় লিপি, এবং অধুনা ১৯৯০ সালে ইংরেজি শব্দ ও পদগুচ্ছ লেখার কাজে ব্যবহৃত রোমান/লাতিন লিপি। মঙ্গোলীয় ভাষা ছাড়াও আরও ১০টি ভাষা মঙ্গোলিয়ায় প্রচলিত। ম্যান্ডারিন চীনা ভাষায় ৩৫ হাজার, ও রুশ ভাষায় ৪ হাজার লোক কথা বলেন। বাকী ভাষাগুলি মঙ্গোলীয় ভাষার সমগোত্রীয়, আলতায়ীয় ভাষাপরিবারের অন্তর্গত ভাষা। এদের মধ্যে আছে মঙ্গোলীয় শাখার বুরিয়াত ভাষা, দারখাত ভাষা ও কালমিক-ওইরাত ভাষা; তুঙ্গুস শাখার এভেনকি ভাষা, এবং তুর্কীয় শাখার কাজাখ, উইঘুর এবং তুভিন ভাষা। মঙ্গোলিয়ার প্রায় সর্বত্র শিক্ষার মাধ্যম মঙ্গোলীয় ভাষা। তবে কাজাখ-অধ্যুষিত এলাকাগুলিতে প্রাথমিক ও কিছু মাধ্যমিক শিক্ষার মাধ্যম কাজাখ ভাষা। মঙ্গোলিয়াতে সবচেয়ে অধীত বিদেশী ভাষা রুশ ভাষা। তবে ইদানীং পশ্চিমমুখিতার ফলস্বরূপ ইংরেজি শিক্ষার হার বাড়ছে। ইংরেজির প্রচলনের সাথে সাথে রোমান লিপি ব্যবহারও বাড়ছে।
জর্জ লুকাস

জর্জ লুকাস (জন্ম মে ১৪, ১৯৪৪) একজন মার্কিন চলচ্চিত্র পরিচালক ও প্রযোজক। তিনি ইউনিভার্সিটি অফ সাউদার্ন ক্যালিফোর্নিয়াতে ছাত্র থাকার সময় তৈরি টিএইচএক্স-১১৩৮ নামক চলচ্চিত্রের জন্য সর্ব প্রথম সমালোচকদের নজর কাড়েন। পড়ালেখা শেষে লুকাস ফ্রান্সিস ফোর্ড কপোলার সাথে মিলে আমেরিকান জোয়িট্রোপ নামের চলচ্চিত্র প্রযোজনা কোম্পানী প্রতিষ্ঠা করেন। তাদের প্রথম প্রয়াস আমেরিকান গ্রাফিটি মার্কিন চলচ্চিত্রের ইতিহাসে অন্যতম সেরা চলচ্চিত্র বলে অভিহিত হয়েছে।
১৯৭৭ খ্রীস্টাব্দে লুকাস নির্মাণ করেন তখনকার দিনের সবচেয়ে ব্যবসা সফল চলচ্চিত্র স্টার ওয়ার্স - দি নিউ হোপ (যা স্টার ওয়ার্স নামে অধিক পরিচিত)। এই চলচ্চিত্র ও তার সিকুয়েল এম্পায়ার স্ট্রাইক্‌স ব্যাক ও রিটার্ন অফ দি জেডাই চলচ্চিত্রের ইতিহাসে সবচেয়ে ব্যবসা সফল চলচ্চিত্র সিরিজ।
লুকাস তার নিজস্ব প্রযোজনা সংস্থা লুকাস ফিল্মস গঠন করেন লুকাস ফিল্মস। এই সংস্থা থেকে তৈরি হয় ইন্ডিয়ানা জোন্স নামক চরিত্র ভিত্তিক চলচ্চিত্র রেইডার্স অফ দা লস্ট আর্ক, ইন্ডিয়ানা জোন্স এ্যান্ড দ্য টেম্পল অব ডুম এবং ইন্ডিয়ানা জোন্স এন্ড দি লাস্ট ক্রুসেড।
নব্বই দশকে লুকাস তার স্টার ওয়ার্স ভিত্তিক চলচ্চিত্র সিরিজের প্রিকোয়েল বা পূর্বকাহিনীর তিনটি চলচ্চিত্র নির্মাণের সিদ্ধান্ত নেন। এই ধারায় তৈরি হয় , এবং ।
চলচ্চিত্র প্রযোজনা ছাড়াও লুকাস চলচ্চিত্রের স্পেশাল এফেক্ট তৈরি কারী প্রতিষ্ঠান ইন্ডাস্ট্রিয়াল লাইটস আন্দ ম্যাজিক প্রতিষ্ঠা করেছেন।
চাল

চাল বা চাউল হলো ধানের শস্যল অংশ। ধান থেকে চাল উৎপাদন করা হয়। পরিমিত পানিতে চাল ফুটিয়ে ভাত রান্না করা হয়, যা ভারত , বাংলাদেশ ও পাকিস্তানসহ বিশ্বের অনেক দেশের প্রধান খাদ্যশস্য।
ঢেঁকি ব্যবহার করে ধান ভেঙ্গে এই ঢেঁকি ছাঁটা চাল তৈরি কর হয়।
ধান সিদ্ধ করে শুকিয়ে যে ধান ভাংগানো হয়,সেই চাল কে সিদ্ধ চাল বলে। বাজার ব্যবস্থায় এই চাল আমরা ক্রয় করে থাকি।
ধান রোদে শুকিয়ে,স্বেদ্ধ না করে যে ধান থেকে চাল প্রস্তত করা হয় তাকে আতপ চাল বলা হয়। মূলত এই চাল প্রস্তত এর উদ্দেশ্য হল আমাদের বাংলা সংস্কৃতির অংশ হিসেবে পালা পার্বণে,নবান্নে বিভিন্ন পিঠা পুলী তৈরীতে এই চালের ব্যাবহার হয়ে থাকে।
ধানের ভ্রুণ: চালের এক প্রান্তে আলগা ভাবে লেগে থাকা সাদা টুকরো। ভাংগা চাল, অর্ধেক বা পুরো কালো চাল [মরা চাল], চাল ঝেরে পরিষ্কার করার পর অবশিষ্ট চাল এগুলোকে বলে খুদ।
শুকনো: মুড়ি, খই, চালভাজা, চিড়া
সিদ্ধ: ভাত, পায়েস, ক্ষীর, ফিরণি, জর্দা, ইড়ি আপ্পম (মালয়ালি খাবার)
ভাজা: পোলাও, বিরিয়ানি
স্টার ওয়ার্স (চলচ্চিত্র)

স্টার ওয়ার্স (পরবর্তীতে স্টার ওয়ার্স এপিসোড ফোর: আ নিউ হোপ নামে নামকরণ করা হয়) হল জর্জ লুকাস রচিত ও পরিচালিত ১৯৭৭ সালে নির্মিত মহাকাব্যিক বিজ্ঞান কল্পকাহিনী চলচ্চিত্র। এটি প্রযোজনা করে লুকাসফিল্ম ও পরিবেশনা করে টুয়েন্টিয়েথ সেঞ্চুরি ফক্স। এটি স্টার ওয়ার্স ফ্র্যাঞ্চাইজের প্রথম চলচ্চিত্র ও স্কাইওয়াকার সাগা'র চতুর্থ ক্রমিক পরিচ্ছেদ। এতে শ্রেষ্ঠাংশে অভিনয় করেছেন মার্ক হ্যামিল, হ্যারিসন ফোর্ড, ক্যারি ফিশার, পিটার কাশিং, অ্যালেক গিনেস, অ্যান্থনি ড্যানিয়েলস, কেনি বেকার, পিটার মেহিউ, ডেভিড প্রাউস ও জেমস আর্ল জোন্স।
এটি মুক্তির পর তৎকালীন সময়ের সবচেয়ে বেশি ব্যবসাসফল চলচ্চিত্রে পরিণত হয়।
নারায়ণগঞ্জ রেলওয়ে স্টেশন

নারায়ণগঞ্জ রেলওয়ে স্টেশন বাংলাদেশের ঢাকা বিভাগের নারায়ণগঞ্জ জেলায় অবস্থিত একটি রেলওয়ে স্টেশন, যা নারায়ণগঞ্জ শহর ও তার পার্শ্ববর্তী এলাকাকে সেবা প্রদান করে। নারায়ণগঞ্জ রেলওয়ে জংশনটি ছিল ব্রিটিশ ও পাকিস্তান আমলের বিখ্যাত ও প্রাচীনতম রেলস্টেশন যা এখনও বিদ্যমান রয়েছে। স্টেশনটি পূর্বে পাট ব্যবসায়ের জন্য অত্যন্ত গুরুত্বপূর্ণ ছিল বিশেষ করে আদমজী পাট কল এবং অন্যান্য যোগাযোগের পথগুলোর জন্য। বর্তমানে প্রতিদিন গড়ে প্রায় ত্রিশ হাজারেরও বেশি যাত্রী ট্রেনে করে নারায়ণগঞ্জ থেকে রাজধানীতে যাতায়াত করে।
নারায়ণগঞ্জ রেলওয়ে জংশন শীতলক্ষ্যা নদীর পশ্চিম তীরে অবস্থিত, যেখানে ব্রহ্মপুত্র এবং বুড়িগঙ্গা শীতলক্ষ্যা নদীতে পতিত হয়েছে। এটি আঠারো শতকে ঢাকা স্টেট রেলওয়ের অধীনে প্রতিষ্ঠিত হয়েছিল। ১৮৮৪-১৮৮৫ সালে ঢাকা স্টেট রেলওয়ে নারায়ণঞ্জ থেকে ঢাকা হয়ে ময়মনসিংহ পর্যন্ত ১৪৪ কিলোমিটার (৮৯ মাইল) রেলপথ চালু করেছিল। ২০১৭ সালে মন্ত্রিপরিষদ বিভাগে এ গুরুত্বপূর্ণ স্টেশনটি বন্ধ করে দেওয়ার সিদ্ধান্ত হয় এবং সে জন্যে মাঠ প্রশাসন সংযোগ শাখা রেলওয়ে মন্ত্রণালয়কে অনুরোধ করে। বলা হয় যে, রেলপথের জন্য সড়ক পথের ৪টি ক্রসিং ১৬টি ট্রেনের জন্য ৩২ বার বন্ধ করার কারণে সড়ক পথে যানজট তৈরি হচ্ছে।
ছাতা

ছাতা, ছত্র, ছত্রী, ছাতি রোদ বা বৃষ্টি হতে মাথা বাঁচাবার জন্য প্রাচীনকাল থেকে ব্যবহার হয়ে আসছে। পরে রংবেরঙের ছাতা কখনো ফ্যাশন, কখনো মর্যাদার প্রতীক হিসাবেও বহুভাবে ব্যবহৃত হয়েছে।
হাতে ধরার দণ্ড। অনেক সময় হাতল ধরার বা ঝুলিয়ে রাখার সুবিধার্থে আঁকশির মত বাঁকা হয়। অনেক ক্ষেত্রে ছাতার বাঁট থাকে না, মাথায় সাঁটানো হয়।
হিউয়েন সাঙ ইত্যাদি পরিব্রাজকদের পিঠে বাঁধা ছাতা
রাজারাজড়াদের সঙ্গে তাদের মাথায় ছাতা ধরে ছত্রবাহক ঘুরত।
বাংলাদেশে আগে কাঠের বাঁট ও সুতি কাপড়ের এক ভাজের ছাতা বিক্রি হতো যা টেকসই ছিল। কিন্তু বর্তমানে চীন থেকে আমদানি করা ভাঁজ করা ছাতা বাংলাদেশের স্থানীয় মার্কার নামে বেশি বিক্রি হয়। ভাঁজ করা ছাতার মধ্যে শংকর, এটলাস, মুন, রহমান এর ছাতা বেশি বিক্রি হয়। ২০১৯-২০ অর্থবছরে বাংলাদেশ ৪৬ লাখ ১০ হাজারের বেশি সংখ্যক ছাতা ও ৩১০০ মেট্রিক টন ছাতা সংশ্লিষ্ট পণ্য আমদানি করেছে। সবচেয়ে বেশি আমদানি করা হয়েছে চীন থেকে।  
বাংলাদেশে ছাতার বাজার প্রায় ৫০০ কোটি টাকার। এ পরিমাণ টাকার মধ্যে কর্মী খরচ হিসেবে স্থানীয় প্রতিষ্ঠানগুলো বছরে কেবল ১০ কোটির মতো আয় করতে পারে।
ব্যাসিডিওমাইসেটিস জাতীয় ছত্রাককে ব্যাঙের ছাতা বলা হয়, কারণ এরা দেখতে অনেকটা খোলা ছাতার মত লাগে।
কল্পবিজ্ঞানে ছাতা হতে পারে প্যারাশুট, নৌকা ইত্যদি।
আলাউদ্দিন খাঁ

উস্তাদ আলাউদ্দিন খাঁ (৮ অক্টোবর ১৮৬২ - ৬ সেপ্টেম্বর ১৯৭২) একজন বাঙালি সঙ্গীতজ্ঞ। বাবা আলাউদ্দিন খান নামেও তিনি পরিচিত ছিলেন। সেতার ও সানাই এবং রাগ সঙ্গীতে বিখ্যাত ঘরানার গুরু হিসাবে সারা বিশ্বে তিনি প্রখ্যাত। মূলত সরোদই তার শাস্ত্রীয় সঙ্গীতের বাহন হলেও সাক্সোফোন, বেহালা, ট্রাম্পেট সহ আরো অনেক বাদ্যযন্ত্রে তাঁর যোগ্যতা ছিল অপরিসীম। আলাউদ্দিন খাঁর জন্ম তৎকালীন ত্রিপুরা প্রদেশের শিবপুর গ্রামে যা বর্তমানে বাংলাদেশের ব্রাহ্মণবাড়িয়া জেলার অন্তর্গত। তার সন্তান ওস্তাদ আলী আকবর খান ও অন্নপূর্ণা দেবী নিজস্ব ক্ষেত্রে উজ্জ্বল নক্ষত্র হিসেবে প্রতিষ্ঠিত। আচার্যের বিখ্যাত শিষ্যরা হলেন পণ্ডিত রবি শঙ্কর, পণ্ডিত নিখিল বন্দ্যোপাধ্যায়, বসন্ত রায়, পান্নালাল ঘোষ সহ আরো অনেকে। আচার্য আলাউদ্দিন খান সাহেব নিজেও অনেক বিখ্যাত গুরু হতে দীক্ষা নিয়েছেন। আলাউদ্দিন খাঁ ময়মনসিংহের মুক্তাগাছার জমিদার জগৎকিশোর আচার্য চৌধুরীর সংগীত সভায় যন্ত্র বাদনের ইচ্ছা প্রকাশ করলে জগৎকিশোর সানন্দে তার ব্যবস্থা করে দেন। জানা যায় যে, আলাউদ্দিন খাঁ সংগীতে পারদর্শীতা দেখাবেন এমন অভিলাষ নিয়েই সকাল বেলায় সভায় আসন গ্রহণ করেন। সেসময় মুক্তাগাছার সংগীত সভায় ছিলেন বিখ্যাত সরোদী আহমদ আলী খাঁ। আলাউদ্দিনের সভায় আসার আগে থেকেই তিনি সরোদ বাজাচ্ছিলেন। তার বাজনা শুনে আলাউদ্দিন খাঁ অভিভূত হয়ে পড়েন ও তাঁর শিষ্যত্ব প্রার্থনা করেন। জগৎকিশোরের অনুরোধে আহমদ আলী খাঁ আলাউদ্দিনকে শিষ্যরূপে গ্রহণ করেন। জগৎকিশোর আলাউদ্দিনকে একখানা সরোদ উপহার দেন। মুক্তাগাছা কিছুদিন থেকে আহমদ আলী খাঁ রামপুর আসলে আলাউদ্দিন রামপুর আসেন ও সরোদ শিক্ষা অব্যাহত ভাবে চলতে থাকে। কিছুদিন পর আহমদ আলী জানান যে তাঁর শিক্ষাগ্রহণ সমাপ্ত - এবার যেন তিনি ওয়জির খাঁর নিকট শিক্ষাগ্রহণ করেন। এরপর তিনি ওস্তাদ ওয়াজির খান এর নিকট শিষ্যত্ব গ্রহণ করেন।
১৯৩৫ সালে বিশ্বখ্যাত নৃত্যশিল্পী উদয় শঙ্করের সঙ্গে বিশ্ব ভ্রমণে বের হন তিনি। এ সময় তিনি ইংল্যান্ডের রানী কর্তৃক সুরসম্রাট খেতাবপ্রাপ্ত হন। ভারতের সর্বোচ্চ রাষ্ট্রীয় খেতাব পদ্মভূষণ ছাড়াও পদ্মবিভূষণ, বিশ্ব ভারতী বিশ্ববিদ্যালয় থেকে দেশীকোত্তমসহ দিল্লি ও ঢাকা বিশ্ববিদ্যালয় থেকে লাভ করেন সম্মানসূচক ডক্টরেট ডিগ্রি। আলাউদ্দিনের ডাকনাম ছিল আলম। বাল্যকালে অগ্রজ ফকির আফতাবউদ্দিন খাঁর নিকট সঙ্গীতে তার হাতেখড়ি হয়। সুরের সন্ধানে তিনি দশ বছর বয়সে বাড়ি থেকে পালিয়ে এক যাত্রাদলের সঙ্গে গ্রামে গ্রামে ঘুরে বেড়ান। ওই সময় তিনি জারি, সারি, বাউল, ভাটিয়ালি, কীর্তন, পাঁচালি প্রভৃতি গানের সঙ্গে পরিচিত হন। অতঃপর কলকাতা গিয়ে তিনি প্রখ্যাত সঙ্গীত সাধক গোপালকৃষ্ণ ভট্টাচার্য ওরফে নুলো গোপালের শিষ্যত্ব গ্রহণ করেন। তবে গোপালকৃষ্ণ একটি শর্তারোপ করলেন আলাউদ্দিন খাঁর শিষ্যত্ব গ্রহণের সময় যে, কমপক্ষে ১২ বছর একনাগাড়ে সঙ্গীত সাধনা করতে হবে সেখানে থেকে। আলাউদ্দিন খাঁ রাজি হয়ে গেলেন আরোপিত শর্তে। কিন্তু সাত বছরের শেষ দিকে হঠাৎ প্লেগ রোগে আক্রান্ত হয়ে মৃত্যুবরণ করলেন সঙ্গীত সাধক গোপাল কৃষ্ণ।
তার ছেলে আলী আকবর খাঁ বা মেয়ে অন্নপূর্ণা দেবী ছাড়াও তার ভাগ্নে রাজা হোসেন খান এবং নাতি আশীষ খানও সঙ্গীতজ্ঞ হয়েছেন। তার অন্যান্য শিষ্যদের মধ্যে রয়েছেন রবি শঙ্কর, নিখিল ব্যানার্জী, ভি জি যোগ, বসন্ত রায়, শ্রীপদ বন্দ্যোপাধ্যায়, পান্নালাল ঘোষ, বাহাদুর খান, রবিন ঘোষ, শরণ রাণী, নলীন মজুমদার, যতীন ভট্টাচার্য, রাজেশ চন্দ্র মৈত্র, ডেভিড পোদিআপ্পুহামি এবং ডব্লিউ.ডি. অমরদেব।
আলাউদ্দিন খাঁর বাড়ি ছিল মৈহারে। বাড়িটি অম্বিকা বেড়ি কর্তৃক সংস্কার করা হয়েছিল একটি উন্নয়নের অংশ হিসাবে।
মাইগ্রেন

মাইগ্রেন () একধরনের মাথাব্যথা। মাথার একদিকে হয় বলে বিখ্যাত হলেও দুদিকেও হতে দেখা গেছে। যাদের মাইগ্রেন হবার প্রবণতা আছে, তাদের শব্দ, আলো, গন্ধ, বাতাসের চাপের তারতম্য ও কিছু খাবার যেমন চকলেট, আঙুরের রস, পনির ইত্যদির প্রভাবে পুনরায় নতুন করে ভয়ঙ্কর মাথাব্যথা শুরু হতে পারে। তবে মাইগ্রেনে শুধু মাথাব্যথাই হয় না, তার সঙ্গে আরো কয়েকটি স্নায়বিক উপসর্গ হয়ে থাকে (যেমন কিছু আলো বা শব্দের অনুভূতি)। উপসর্গ অনুযায়ী মাইগ্রেনের মধ্যেও অনেক রকমফের আছে। কারো কারো মতে সেরকম কয়েকটি মাইগ্রেনের উপসর্গ থাকলে মাথা ব্যথা না থাকলেও মাইগ্রেন হয়েছে বলা যেতে পারে।
"মাইগ্রেন" শব্দের উৎপত্তি হয়েছে গ্রীক শব্দ ἡμικρανία ("হেমিক্রানিয়া") থেকে, যার অর্থ "মাথার একদিকে ব্যথা"। ἡμι- ("হেমি-"), "অর্ধেক", এবং κρανίον ("ক্রানিয়ন"), "খুলি" থেকেই এর সৃষ্টি।
ধারণা করা হয়, মাইগ্রেন একধরনের নিউরোভাস্কুলার ডিজঅর্ডার। কারণ এই সমস্যা মস্তিষ্কে সৃষ্টি হয় এবং তারপর ধীরে ধীরে রক্তশিরায় ছড়িয়ে যায়। কিছু গবেষক ধারণা করেন, নিউরোনাল বিষয়গুলো অধিকতর প্রভাব ফেলে। অন্যদিকে কয়েকজন মনে করেন রক্তশিরাই মূল প্রভাব ফেলে। কিছু বিজ্ঞানী মনে করেন এই দুই-ই বেশ গুরুত্বপূর্ণ। নিউরোট্রান্সমিটার সেরোটোনিন-এর উচ্চস্তরসমূহ, যা ৫-হাইড্রোক্সিট্রিপ্টামিন নামেও পরিচিত, এই ক্ষেত্রে প্রভাব রাখে বলে ধারণা করা হয়।
মাইগ্রেন চিকিৎসা খাতের খরচ বাড়িয়ে তোলে ও উৎপাদন কমিয়ে দেয়। ধারণা করা হয় যে ইউরোপীয় অঞ্চলে এটি সবচেয়ে ব্যয়বহুল নিউরোলজিক্যাল ডিজঅর্ডার। এতে প্রতি বছর €২৭ বিলিয়ন খরচ হয়। যুক্তরাষ্ট্রে এই খরচ প্রায় $১৭ বিলিয়ন। এর প্রায় দশমাংশ খরচ ট্রিপটন-এর কারণে ঘটে। এরমধ্যে $১৫ বিলিয়ন পরোক্ষ খরচ, যার মধ্যে কাজে অনুপস্থিতি একটি অন্যতম বড় কারণ। যারা মাইগ্রেন সহ্য করেও কাজে যায়, তাদের ক্ষেত্রে কার্যক্ষমতা এক তৃতীয়াংশ কমে যায়। ব্যক্তির পরিবারেও এর খারাপ প্রভাব দেখা দেয়।
বেগুনী (খাদ্য)

বেগুনী () একটি জনপ্রিয় বাঙালি খাবার যার উংপত্তি বাংলাদেশে এবং এটি ভারতেও প্রচলিত। এটা বেগুনের ফালিকে বেসনে ডুবিয়ে তেলে ভেজে তৈরি করা হয়। ইউরোপে অবারজিন ফ্রিটার্স নামে একই ধরনের একটি খাবার প্রচলিত আছে। বেগুনী সাধারণত ইফতারি হিসেবে পরিবেশিত হয়। অনেক স্থানে খিচুড়ির সঙ্গে বেগুনী খাওয়া হয়। বাংলাদেশে রমজান মাসে ইফতারির খাবার হিসেবে বেগুনী অত্যন্ত জনপ্রিয়। এসময় রাস্তার পাশে অস্থায়ী ভাবে যেসব খাবারের দোকান বসে তাতে অন্যান্য খাবারের সাথে বেগুনীও বিক্রি হয় ।
প্রথমে বেসনে সব উপকরণ শুধু বেগুন ও তেল বাদে, এক সাথে মিশিয়ে একটি ঘন মিশ্রণ তৈরি করতে হবে। বেগুন লম্বা লম্বা করে কেটে ধুয়ে ফ্রিজে রেখে দিতে হবে। এতে বেগুন কালো হয় না। এখন লম্বা করে কাটা বেগুন বেসনের গোলায় ডুবিয়ে গরম ডুবো তেলে মচমচে করে ভেজে টিসু্তে তুলে কিছুক্ষন রেখে দিন।
সস দিয়ে পরিবেশন করুন।
ছোলা ভুনা

ছোলা ভুনা বাংলাদেশের একটি জনপ্রিয় ঝাল খাবার বিশেষ৷ খোসাসুদ্ধ ছোলা সিদ্ধ করে পিঁয়াজ, রসুন, হলুদ, মরিচ ইত্যাদি মশলা সহ তেলে ভুনা করে এই মজাদার খাবার তৈরি করা হয়৷ বাংলাদেশের ইফতারির অতি পরিচিত খাবার ছোলা৷ 
স্বাস্থ্যকর খাবার হিসাবে ছোলা বা বুটের বেশ সুনাম৷ এটা মুখরোচকও আবার শক্তি দেয়৷ পেটেও থাকে বেশিক্ষণ৷ সাধারণত দুই প্রকারের ছোলা পাওয়া যায়: দেশী ছোলা ও কাবুলী ছোলা৷ দেশী ছোলা আকারে ছোট, একটু কালচে রংয়ের এবং অপেক্ষাকৃত শক্ত৷ কাবুলী ছোলা একটু বড় আকারের, উজ্জ্বলতর রং এবং দেশী ছোলার চেয়ে নরম৷ দেশী ছোলা এই উপমহাদেশে পাওয়া যায়৷ কাবুলী ছোলা জন্মায় আফগানিস্তান, দক্ষিণ ইউরোপ- এসব স্থানে৷
ছোলা অত্যন্ত পুষ্টিকর৷ এটি আমিষের একটি উল্লেখযোগ্য উৎস৷ ছোলায় আমিষের পরিমাণ মাংস বা মাছের আমিষের পরিমাণের প্রায় সমান৷ ছোলার ডাল, তরকারিতে ছোলা, সেদ্ধ ছোলা ভাজি, ছোলার বেসন- নানান উপায়ে ছোলা খাওয়া যায়৷
প্রতি ১০০ গ্রাম ছোলায় আছে:
ছোলার শর্করা বা কার্বোহাইড্রেটের গ্লাইসেমিক ইনডেক্স কম৷ খাওয়ার পর খুব তাড়াতাড়িই হজম হয়ে গ্লুকোজ হয়ে রক্তে চলে যায় না৷ বেশ সময় নেয়৷ তাই ডায়াবেটিস রোগীদের জন্য ছোলার শর্করা ভাল৷ ছোলার ফ্যাট বা তেলের বেশির ভাগই পলিআনস্যাচুরেটেড ফ্যাট, যা শরীরের জন্য ক্ষতিকর নয়৷ প্রোটিন, কার্বোহাইড্রেট ও ফ্যাট ছাড়া ছোলায় আরও আছে বিভিন্ন ভিটামিন ও খনিজ লবণ৷ এ ছাড়াও আছে ভিটামিন বি-১, বি-২, ফসফরাস ও ম্যাগনেশিয়াম৷ এ সবই শরীরের জন্য কাজে লাগে৷ ছোলায় খাদ্য-আঁশও আছে বেশ৷ এ আঁশ কোষ্ঠকাঠিন্যে উপকারী৷ খাবারের আঁশ হজম হয় না৷ এভাবেই খাদ্যনালী অতিক্রম করতে থাকে৷ তাই পায়খানার পরিমাণ বাড়ে এবং পায়খানা নরম থাকে৷ এতে কোষ্ঠকাঠিন্য দূর হয়৷ পায়খানা করা সহজ হয়৷ নিয়মিত পায়খানা হয়ে যায় বলে ক্ষতিকর জীবাণু খাদ্যনালীতে থাকতে পারে না৷ ফলে খাদ্যনালীর ক্যান্সার হবার সম্ভাবনা কমে৷ রক্তের চর্বি কমাতেও সহায়ক খাদ্যের আঁশ৷ আরও নানান শারীরিক উপকার আছে খাদ্য-আঁশে৷ দেরীতে হজম হয়, এরূপ একটি খাবার হচ্ছে ছোলা৷ শরীরে শক্তির যোগান দিতে থাকে দীর্ঘক্ষণ ধরে৷ প্রতি ১০০ গ্রাম ছোলা থেকে পাওয়া যায় ৩৬০ ক্যালরিরও অধিক শক্তি৷
দই বড়া

দই বড়া পুরোনো নবাবী আমলের একটি খাবার। এটি মসলা মেশানো টক দই দিয়ে মাষ কলাই -এর বড়া রান্না। এটি বেশ তীব্র স্বাদ যুক্ত খাবার। এটি সাধারণত রুচিবর্ধক খাবার হিসাবে ব্যবহার করা হয়।
বাংলাদেশে পুরানো ঢাকাতে এখনো এর প্রচলন আছে। যদিও বর্তমানে এর ব্যবহার সীমিত। তবে রোজার মাসে ইফতারীর জন্য এর ব্যবহার লক্ষ্য করার মতো। 
উত্তর ভারতে, বিশেষত পঞ্জাবি, হরিয়াণি ইত্যাদি রন্ধন প্রণালীতে, দই বড়া বহুল ব্যবহৃত।
জন অ্যাডামস

জন অ্যাডামস (অক্টোবর ৩০, ১৭৩৫ – জুলাই ৪, ১৮২৬) ছিলেন মার্কিন যুক্তরাষ্ট্রের দ্বিতীয় রাষ্ট্রপতি এবং প্রথম উপরাষ্ট্রপতি। তিনি ছিলেন একজন আইনজীবী, কূটনীতিক, রাজনৈতিক ভাষ্যকার, ও মার্কিন যুক্তরাষ্ট্রের জনকদের মধ্যে অন্যতম।
তিনি বিপ্লবী নেতা স্যামুয়েল অ্যাডামসের সাথে যোগ দেন, কিন্তু মার্কিন বিপ্লবের পূর্বে তিনি নিজেই নিজের খ্যাতি অর্জন করেন। বোস্টন সংঘর্ষের পরে তিনি ব্রিটিশ সেনাসদস্যদের সফল আইনি প্রতিরক্ষা প্রদান করেন।
জেমস ম্যাডিসন

জেমস ম্যাডিসন (- ২৮ জুন, ১৮৩৬) ছিলেন মার্কিন রাজনীতিবিদ, কূটনীতিবিদ এবং মার্কিন প্রতিষ্ঠাতা পিতা যিনি ১৮০৯ থেকে ১৮১৭ সাল পর্যন্ত মার্কিন যুক্তরাষ্ট্রের চতুর্থ রাষ্ট্রপতি হিসেবে দায়িত্ব পালন করেছেন। মার্কিন যুক্তরাষ্ট্রের সংবিধান এবং অধিকার বিলের খসড়া প্রণয়ন ও প্রচারে গুরুত্বপূর্ণ ভূমিকার জন্য ম্যাডিসনকে "সংবিধানের জনক" হিসেবে জনপ্রিয়তা লাভ করেছেন।
জেমস ম্যাডিসন জুনিয়র ১৭৫১ সালের ১৬ই মার্চ (৫ই মার্চ ১৭৫১, পুরনো স্টাইল, জুলীয় বর্ষপঞ্জী) ভার্জিনিয়ার পোর্ট কনওয়ের নিকটবর্তী বেলে গ্রোভ প্লান্টেশনে জন্মগ্রহণ করেন। তার পিতা জেমস ম্যাডিসন সিনয়র টোবাকো প্লান্টার ছিলেন। তিনি মাউন্ট পিজেন্টে এক প্লান্টেশনে বেড়ে ওঠেন এবং বয়ঃপ্রাপ্ত হলে উত্তরাধিকার সূত্রে এই সম্পত্তির মালিক হন। তিনি পরবর্তীতে আরও সম্পত্তি, দাস ও ৫,০০০ একর জমির মালিক হন এবং পিয়েডমন্টের সবচেয়ে বড় জমিদার হয়ে ওঠেন। জেমসের মাতা নেলি কনওয়ে ম্যাডিসন পোর্ট কনওয়েতে জন্মগ্রহণ করেন। তিনি সেখানকার প্রখ্যাত প্লান্টার ও টোবাকো ব্যবসায়ীর কন্যা।} জেমস তার ১২ ভাইবোনের সর্বজ্যেষ্ঠ ছিলেন। তার সাত ভাই ও চার বোনের মধ্যে ছয়জন পূর্ণবয়স্ক হওয়ার পূর্বে মারা যায়। ১৭৬০-এর দশকে ম্যাডিসন পরিবার মন্টপেলিয়ার নামক নতুন বাড়িতে বসবাস শুরু করেন।
জেমস মনরো

জেমস মনরো (এপ্রিল ২৮, ১৭৫৮ – জুলাই ৪, ১৮৩১) মার্কিন যুক্তরাষ্ট্রের পঞ্চম রাষ্ট্রপতি। তিনি ১৮১৭ থেকে ১৮২৫ সাল পর্যন্ত যুক্তরাষ্ট্রের রাষ্ট্রপতি ছিলেন। মনরো মার্কিন যুক্তরাষ্ট্রের স্থপতিদের মধ্যে শেষ রাষ্ট্রপতি ছিলেন এবং ভার্জিনিয়া রাজবংশ ও রিপাবলিকান প্রজন্মের শেষ রাষ্ট্রপতি ছিলেন। ১৭৮০ থেকে ১৭৮৩ সাল পর্যন্ত থমাস জেফারসনের অধীনে আইন বিষয়ে পড়াশুনার পর তিনি মহাদেশীয় কংগ্রেসের রাষ্ট্রদূত হিসেবে যোগ দেন। ১৭৯০ সালে তিনি প্রথম মার্কিন যুক্তরাষ্ট্রের কংগ্রেসে সিনেটর হিসেবে নির্বাচিত হন এবং ডেমোক্র্যাটিক-রিপাবলিকানসের সাথে যোগ দেন। ১৮১২ সালে মার্কিন যুক্তরাষ্ট্রের স্বাধীনতা যুদ্ধের সময় মনরো রাষ্ট্রপতি জেমস ম্যাডিসনের অধীনে থেকে গুরুত্বপূর্ণ দায়িত্ব পালন করেন।
জেমস মনরো ১৯৫৭ সালের ২৮ এপ্রিল মার্কিন যুক্তরাষ্ট্রের ভার্জিনিয়ার ওয়েস্টমোরল্যান্ড কাউন্টিতে জন্মগ্রহণ করেন। স্থানটি মনরো হল, ভার্জিনিয়া থেকে ১ মাইল দূরে অবস্থিত। জেমস মনরোর পারিবারিক বাসস্থান ১৯৭৯ সালে ন্যাশনাল রেজিস্টার অফ হিস্ট্রিকাল প্লেসেস-এ তালিকাভুক্ত হয়। তার বাবা স্পেন্স মনরো (১৭২৭–১৭৭৪) একটি ছোট বাগানের মালিক ছিলেন এবং পাশাপাশি কাঠমিস্ত্রির কাজ করতেন। তার মা এলিজাবেথ জোন্স (১৭৩০–১৭৭৪) স্পেন্স মনরোকে ১৭৫২ সালে বিয়ে করেন।
তার প্রপিতামহ প্যাট্রিক অ্যান্ড্রু মনরো ১৭শ শতাব্দীর মাঝামাঝিতে স্কটল্যান্ড থেকে আমেরিকায় আসেন। ১৬৫০ সালে তিনি ওয়েস্টমোরল্যান্ড কাউন্টি, ভার্জিনিয়ার ওয়াশিংটন প্যারিসে জায়গা কিনে বসবাস শুরু করেন। জেমস মনরোর অন্যান্য পূর্বপুরুষদের মধ্যে ফ্রেঞ্চ হ্যুগুনট ১৭০০ সালে ভার্জিনিয়ায় আসেন।
জেমস মনরোর শিক্ষায় হাতেখড়ি হয় তার মা এলিজাবেথের কাছে। ১১ থেকে ১৬ বছর কিশোর মনরো ক্যাম্পবেল টাউন একাডেমিতে পড়াশুনা করেন। এই বিদ্যালয় চালাতেন ওয়াশিংটন প্যারিসের রেভারেন্ড আর্চিবাল্ড ক্যাম্পবেল। সেখানে জন মার্শাল, পরবর্তীতে যুক্তরাষ্ট্রের প্রধান বিচারপতি, তার সহপাঠী ছিলেন।
১৭৭৪ সালে তার বাবা মারা গেলে তিনি তার বাবার ছোট বাগান ও দাসদের মালিকানা লাভ করেন এবং দাস সংগে যোগদান করেন। ১৬ বছর বয়সী মনরো তার মামা প্রভাবশালী জজ জোসেফ জোন্সের সাথে সুসম্পর্ক গড়ে তোলেন। জোসেফ জোন্স লন্ডনের ইন্‌স অফ কোর্ট-এ পড়াশুনা করেন এবং মনরোর বাবার সম্পত্তির তত্ত্বাবধায়ক ছিলেন। সে বছর মনরো কলেজ অফ উইলিয়াম অ্যান্ড ম্যারিতে ভর্তি হন।
জেমস মনরো ১৬ ফেব্রুয়ারি, ১৭৮৬ নিউ ইয়র্ক সিটিতে এলিজাবেথ কোর্টরাইটকে (১৭৬৮-১৮৩০) বিয়ে করেন। এলিজাবেথ লরেন্স কোর্টরাইট ও হান্নাহ অ্যাস্পিনওয়াল কোর্টরাইট দম্পতির কন্যা। কংগ্রেসে থাকাকালীন মনরোর এলিজাবেথের সাথে তার প্রথম সাক্ষাৎ হয় তৎকালীন অস্থায়ী রাজধানী নিউ ইয়র্কে। লং আইল্যান্ড, নিউ ইয়র্ক-এ স্বল্পকালীন মধুচন্দ্রিমার পর তারা নিউ ইয়র্ক সিটিতে ফিরে আসেন এবং কংগ্রেস মুলতবি ঘোষণা হওয়া পর্যন্ত তারা এলিজাবেথের বাবার বাড়িতে বাস করে। মনরো দম্পতির সন্তানসন্ততিরা হল:
জন কুইন্সি অ্যাডামস

জন কুইন্সি এডামস ( ; ১১ জুলাই, ১৭৬৭ – ২৩ ফেব্রুয়ারি, ১৮৪৮) ছিলেন মার্কিন যুক্তরাষ্ট্রের ষষ্ঠ রাষ্ট্রপতি, যিনি ১৮২৫ থেকে ১৮২৯ সাল পর্যন্ত দায়িত্ব পালন করেছিলেন। তিনি পূর্বে ১৮১৭ থেকে ১৮২৫ সাল পর্যন্ত অষ্টম মার্কিন পররাষ্ট্রমন্ত্রী হিসেবে দায়িত্ব পালন করেছিলেন। তার দীর্ঘ কূটনৈতিক ও রাজনৈতিক কর্মজীবনে, অ্যাডামস একজন রাষ্ট্রদূত এবং উভয় কক্ষে ম্যাসাচুসেটসের প্রতিনিধিত্বকারী মার্কিন যুক্তরাষ্ট্রের কংগ্রেস সদস্য হিসেবেও দায়িত্ব পালন করেছিলেন। তিনি ছিলেন জন অ্যাডামসের জ্যেষ্ঠ পুত্র, যিনি ১৭৯৭ থেকে ১৮০১ সাল পর্যন্ত মার্কিন যুক্তরাষ্ট্রের দ্বিতীয় রাষ্ট্রপতি হিসেবে দায়িত্ব পালন করেছিলেন এবং তার মা ছিলেন ফার্স্ট লেডি অ্যাবিগেল অ্যাডামস। প্রাথমিকভাবে তিনি তার বাবার মতো একজন ফেডারেলিস্ট ছিলেন, তিনি ডেমোক্র্যাটিক-রিপাবলিকান পার্টির সদস্য হিসেবে রাষ্ট্রপতি পদে জয়লাভ করেন এবং পরে, ১৮৩০-এর দশকের মাঝামাঝি সময়ে, হুইগ পার্টির সাথে যুক্ত হন।
অ্যান্ড্রু জ্যাকসন

অ্যান্ড্রু জ্যাকসন (১৫ মার্চ ১৭৬৭ - ৮ জুন ১৮৪৫) একজন মার্কিন আইনজীবী, প্ল্যান্টার, জেনারেল এবং রাষ্ট্রনায়ক যিনি ১৮২৯ থেকে ১৮৩৭ সাল পর্যন্ত মার্কিন যুক্তরাষ্ট্রের সপ্তম রাষ্ট্রপতি হিসাবে দায়িত্ব পালন করেছিলেন। তার রাষ্ট্রপতি হওয়ার আগে, তিনি মার্কিন সেনাবাহিনীতে একজন জেনারেল হিসাবে খ্যাতি অর্জন করেছিলেন এবং মার্কিন কংগ্রেসের উভয় কক্ষে দায়িত্ব পালন করেছিলেন। প্রায়শই সাধারণ আমেরিকানদের পক্ষে একজন উকিল হিসাবে এবং রাজ্যগুলির ইউনিয়ন রক্ষায় তার কাজের জন্য প্রশংসিত, জ্যাকসন তার জাতিগত নীতির জন্যও সমালোচিত হয়েছেন, বিশেষ করে স্থানীয় আমেরিকানদের সাথে তার আচরণের জন্য।
মার্টিন ভ্যান বিউরেন

মার্টিন ভ্যান বিউরেন (৫ ডিসেম্বর ১৭৮২ – ২৪ জুলাই ১৮৬২) মার্কিন যুক্তরাষ্ট্রের অষ্টম রাষ্ট্রপতি ছিলেন। তিনি ১৮৩৭ থেকে ১৮৪১ সাল পর্যন্ত রাষ্ট্রপতিত্ব করেন। ডেমোক্র্যাটিক পার্টির প্রতিষ্ঠাতাদের একজন বিউরেন নিউ ইয়র্কের নবম গর্ভনরে দায়িত্ব পালন করেন। তাছাড়া তিনি মার্কিন যুক্তরাষ্ট্রের অষ্টম উপ-রাষ্ট্রপতি ছিলেন। ভ্যান বিউরেন তার জনপ্রিয়তা ও ডেমোক্র্যাটিক পার্টির সাংগঠনিক ক্ষমতাবলে ১৮৩৬ সালের রাষ্ট্রপতি নির্বাচনে জয় লাভ করেন। তিনি ১৮৪০ সালে পরবর্তী নির্বাচনে হুইগ পার্টির প্রার্থী উইলিয়াম হেনরি হ্যারিসনের কাছে পরাজিত হন।
মার্টিন ভ্যান বিউরেন ১৭৮২ সালের ৫ই ডিসেম্বর নিউ ইয়র্কের কিন্ডারহুক গ্রামে জন্মগ্রহণ করেন। তিনি প্রথম মার্কিন রাষ্ট্রপতি যিনি ব্রিটিশ প্রজা হিসেবে জন্মগ্রহণ করেননি, এমনকি তার কোন ব্রিটিশ পূর্বপুরুষ ছিল না। তার পিতা আব্রাহাম ভ্যান বিউরেন ছিলেন নেদারল্যান্ডের বুরমালসেন গ্রামের কর্নেলিস মেসেনের বংশধর। কর্নেলিস ১৬৩১ সালে উত্তর আমেরিকায় আসেন এবং ম্যানহাটন দ্বীপে জমি ক্রয় করে বসবাস শুরু করেন। আব্রাহাম মার্কিন বিপ্লবের সময়ে একজন বিপ্লবী ছিলেন এবং পরে ডেমোক্র্যাটিক-রিপাবলিকান পার্টিতে যোগ দেন।
বিল ক্লিনটন

উইলিয়াম জেফারসন ক্লিনটন (ইংরেজি- William Jefferson Clinton) তিনি জন্মগ্রহণ করেন আগস্ট ১৯, ১৯৪৬। যিনি বিল ক্লিনটন নামে সমধিক পরিচিত। মার্কিন যুক্তরাষ্ট্রের ৪২তম রাষ্ট্রপতি। তিনি নিউ ইয়র্ক অঙ্গরাজ্যের সিনেটর হিলারি ক্লিনটনের স্বামী।
তৃতীয় ক্লিনটন উইলিয়াম জেফারসন ব্লিথ জন্মগ্রহণ করেন ১৯ আগস্ট, ১৯৪৬ তারিখে, হোপ, আরকানসাসের জুলিয়া চেস্টার হাসপাতালে। তিনি উইলিয়াম জেফারসন ব্লিথ জুনিয়র এবং ভার্জিনিয়া ডেল ক্যাসিডি (পরে ভার্জিনিয়া কেলি) এর পুত্র। ক্লিনটনের বাবা একজন ভ্রমণ বিক্রয়কর্মী ছিলেন, যিনি তার জন্মের তিন মাস আগে একটি অটোমোবাইল দুর্ঘটনায় মারা গিয়েছিলেন। তার বাবা-মা ৪ সেপ্টেম্বর, ১৯৪৩-এ বিয়ে করেছিলেন, কিন্তু এই ইউনিয়নটি পরবর্তীতে বহুবিবাহ হিসাবে প্রমাণিত হয়েছিল, কারণ ব্লিথ তখনও তার তৃতীয় স্ত্রীর সাথে বিবাহিত ছিলেন। বিলের জন্মের পরপরই ভার্জিনিয়া নার্সিং অধ্যয়নের জন্য নিউ অরলিন্সে চলে আসেন, বিলকে তার বাবা-মা এল্ড্রিজ এবং এডিথ ক্যাসিডির (বিলের নানা-নানীর) কাছে হোপে রেখে যান, যারা একটি ছোট মুদি দোকানের মালিক ছিলেন এবং দোকানটি চালাতেন। এটা ছিল সেই সময় যখন দক্ষিণ মার্কিন যুক্তরাষ্ট্র জাতিগতভাবে বিচ্ছিন্ন ছিল, ক্লিনটনের নানা-নানী সমস্ত বর্ণের লোকদের কাছে বাকীতে পণ্য বিক্রি করতেন। ১৯৫০ সালে, বিলের মা নার্সিং স্কুল থেকে ফিরে আসেন এবং রজার ক্লিনটন সিনিয়রকে বিয়ে করেন, যিনি তার ভাই এবং আর্ল টি. রিক্সের সাথে হট স্প্রিংস, আরকানসাসে একটি অটোমোবাইল ডিলারশিপের সহ-মালিক ছিলেন। পরিবারটি ১৯৫০ সালেই হট স্প্রিংসে চলে আসে।
উইলিয়াম হেনরি হ্যারিসন

উইলিয়াম হেনরি হ্যারিসন (ফেব্রুয়ারি ৯, ১৭৭৩ – এপ্রিল ৪, ১৮৪১) মার্কিন যুক্তরাষ্ট্রের নবম রাষ্ট্রপতি। তিনিই প্রথম মার্কিন রাষ্ট্রপতি, যিনি নিজ কর্মস্থলে তার প্রথম মেয়াদ শেষ করার পূর্বেই মারা যান। প্রেসিডেন্ট নির্বাচিত হওয়ার পরে অভিষেক-অনুষ্ঠানে হ্যারিসন তুষারপাতের মধ্যেই টানা এক ঘণ্টা ভাষণ দেন। এর ফলে ঠান্ডা লেগে তিনি নিউমোনিয়ায় আক্রান্ত হন, এবং মাসখানেক পরে মারা যান। তার শাসনামল ছিলো মাত্র ৩১ দিন, যা মার্কিন যুক্তরাষ্ট্রের রাষ্ট্রপতিদের মধ্যে সবচেয়ে সংক্ষিপ্ত শাসনকাল। রোনাল্ড রেগান নির্বাচিত হওয়ার পূর্বে হ্যারিসনই ছিলেন সবচেয়ে বেশি বয়সে নির্বাচিত মার্কিন রাষ্ট্রপতি। রাষ্ট্রপতি নির্বাচিত হওয়ার সময় হ্যারিসনের বয়স ছিলো ৬৮ বছর।
রাষ্ট্রপতি হিসাবে নির্বাচনের পূর্বে হ্যারিসন ইন্ডিয়ানা টেরিটরির প্রথম গভর্নর, এবং পরে ওহাইও অঙ্গরাজ্য হতে মার্কিন কংগ্রেসের সাংসদ, এবং সিনেটর হিসাবে দায়িত্ব পালন করেন। তিনি ১৮১১ সালের টিপেকানোর যুদ্ধে আমেরিকার স্থানীয় আদিবাসীদের বিরুদ্ধে মার্কিন সেনাদের নেতৃত্ব দেন, এবং টিপেকানো বা "ওল্ড টিপেকানো" ডাকনাম লাভ করেন। ১৮১২ সালের ইঙ্গ-মার্কিন যুদ্ধের সময় তিনি সেনাপতি হিসাবে টেমসের যুদ্ধে জয়লাভ করেন, যার ফলে তার এলাকায় যুদ্ধের পরিসমাপ্তি ঘটে।
জন টাইলার

জন টাইলার (২৯ মার্চ ১৭৯০ – ১৮ জানুয়ারি ১৮৬২) ছিলেন মার্কিন যুক্তরাষ্ট্রের দশম রাষ্ট্রপতি। তিনি ১৮৪১ থেকে ১৮৪৫ সাল পর্যন্ত রাষ্ট্রপতিত্ব করেন। এর পূর্বে তিনি ১৮৪১ সালে মার্কিন যুক্তরাষ্ট্রের দশম উপ-রাষ্ট্রপতি ছিলেন। হেনরি উইলিয়াম হ্যারিসনের সাথে ১৮৪০ হুইগ টিকেট পাওয়ার মাধ্যমে তিনি উপ-রাষ্ট্রপতি নির্বাচিত হন। উপ-রাষ্ট্রপতির দায়িত্ব পাওয়ার মাত্র এক মাস পরে ১৮৪১ সালের এপ্রিল মাসে হ্যারিসনের মৃত্যুর পর তিনি রাষ্ট্রপতিত্ব গ্রহণ করেন।
জন টাইলার ১৭৯০ সালের ২৯শে মার্চ ভার্জিনিয়ার চার্লস সিটি কাউন্টিতে এক অভিজাত ও রাজনীতিক পরিবারে জন্মগ্রহণ করেন। তার পরবর্তী রানিং মেট হেনরি উইলিয়াম হ্যারিসনও একই দিনে জন্মগ্রহণ করেছিলেন। সপ্তদশ শতাব্দীর উপনিবেশিক উইলিয়ামসবার্গের সাথে তার পরিবারের যোগসূত্র রয়েছে। তার পিতা জন টাইলার সিনিয়র সাধারণভাবে জজ টাইলার নামে পরিচিত ছিলেন। টাইলার সিনিয়র টমাস জেফারসনের বন্ধু ও কলেজে রুমমেট ছিলেন। তিনি পঞ্চম বেঞ্জামিন হ্যারিসনের সাথে ভার্জিনিয়া হাউজ অব ডেলিগেটের প্রতিনিধিত্ব করেন। তিনি চার বছর হাউজ অব ডেলিগেটের স্পিকার ছিলেন এবং পরে রাজ্য আদালতের বিচারক হিসেবে নিয়োগ পান। তার স্ত্রী ম্যারি ম্যারট (আর্মিস্টিড) ছিলেন প্রখ্যাত উদ্যান মালিক রবার্ট বুথ আর্মিস্টিডের কন্যা। জনের যখন সাত বছর বয়স তখন তিনি স্ট্রোকে মারা যান।